Ιστορίες αγάπης...: Απριλίου 2013\nκεφάλαιο 47-τρελάθηκαν τα μηχανάκια τηλεθέασης\nΑς καλωσορίσουμε στο πλατώ μας την Τζένιφερ Κίσμιιιιιιιιι!» ούρλιαξε ο Μάικλ Φιλ, ένας κοντόχοντρος άντρας με μεγάλα γουρλωτά μάτια που κέρδιζε όλο τον κόσμο με το χιούμορ του. Η Τζένιφερ ήξερε ότι αυτή ήταν η φράση-σήμα για να βγει στο πλατώ. Πήρε μια βαθιά ανάσα και μπήκε στο κατάμεστο πλατώ φορώντας το μωβ φόρεμα και γόβες στο χρώμα του δέρματος. Ήταν πολύ ευχαριστημένη με το αποτέλεσμα και ο Φιλ το επιβεβαίωσε σφυρίζοντας επιδοκιμαστικά.\n«Είμαι ο πιο τυχερός παρουσιαστής στον κόσμο» της είπε κοιτώντας την σαν να είναι γλυκό ενώ το κοινό χειροκροτούσε και σφύριζε μανιασμένα. Η Τζένιφερ έκατσε προσεκτικά σε μια αναπαυτική πολυθρόνα απέναντί του και χαμογέλασε στην κάμερα. Είχε πάντα άγχος όταν έβγαινε στην τηλεόραση, αλλά με ένα δυναμικό χαμόγελο στην κάμερα προσπαθούσε να κρύψει τα συναισθήματά της. Ευτυχώς, ο Φιλ τής είχε μιλήσει στο διάλειμμα πριν εμφανιστεί και της είπε μερικά αστειάκια και κάπως είχε χαλαρώσει. Της είχε δώσει περίπου μια ιδέα για το πού θα κινείτο η συζήτηση και την είχε διαβεβαιώσει ότι δε θα την πιέσει.\n«Σε ευχαριστώ για τα καλά σου λόγια και την πρόσκληση, Μάικλ» είπε η Τζένιφερ χαμογελαστή παρόλο που η ζέστη από τα φώτα και τις κάμερες ήταν αφόρητη και φοβόταν μήπως λιώσει το μακιγιάζ της.\n«Είσαι ομολογουμένως μια από τις πιο όμορφες γυναίκες στον πλανήτη, Τζένιφερ. Σοβαρά τώρα, πώς μπορεί αυτό να σταθεί εμπόδιο;» τη ρώτησε ο Μάικλ και ξαφνικά όλο το κοινό ησύχασε. Η Τζένιφερ έδεσε τα χέρια της πάνω στην ποδιά της και άρχισε να μιλάει αργά, κόλπο που της είχε μάθει ο δάσκαλος φωνητικής. Αργά, ώστε να προσέχει τι λέει και πώς το λέει.\n«Υπάρχουν πολύ πιο όμορφες γυναίκες εκεί έξω και ευτυχώς δεν είμαι τόσο ψωνισμένη που να μην μπορώ να το δω. Απλώς εμείς οι ηθοποιοί γινόμαστε γνωστές και κάπως έτσι μας ψηφίζουν «πιο σέξι γυναίκα στον κόσμο» και άλλα τέτοια. Δε νιώθω μία από τις πιο όμορφες γυναίκες στον κόσμο. Καταλαβαίνω ότι είμαι όμορφη, εντάξει, αλλά έχω κι εγώ τα συνηθισμένα προβλήματα που έχει μια όμορφη γυναίκα. Οι εργοδότες δε με παίρνουν στα σοβαρά, οι άντρες με φοβούνται και όσοι τελικά με πλησιάζουν θέλουν απλώς να κάνουν το κομμάτι τους, οι γυναίκες θεωρούν αυτόματα ότι είμαι ψώνιο και άλλα τέτοια. Αλλά δε με πειράζει πολύ. Συνήθισα» είπε δραματικά η Τζένιφερ και το κοινό γέλασε. Χαλάρωσε κάπως.\n«Και τι ετοιμάζεις αυτό τον καιρό, Τζένιφερ;» ρώτησε ο Μάικλ πίνοντας λίγο νερό από το ποτήρι του.\n«Έχω κάτι στα σκαριά, αλλά δεν μπορώ ακόμα να πω τίτλο και συντελεστές. Ας πούμε ότι είναι μια ταινία εποχής και θα μπορέσω επιτέλους να δοκιμαστώ σε κάτι πιο απαιτητικό» του είπε και το κοινό έδειξε ενδιαφέρον. Και ο Μάικλ.\n«Μα πες μας περισσότερες λεπτομέρειες! Το κοινό σου περιμένει με αγωνία» την παρότρυνε ο Μάικλ ευγενικά.\n«Δεν έχω πολλά να σου πω, Μάικλ, ειλικρινά. Προς το παρόν δεσμεύομαι. Είναι μια μεγάλη παραγωγή και αφορά ένα μεγάλο έρωτα κατά τον 19ο αιώνα στην Αγγλία» χαμογέλασε.\n«Δηλαδή να περιμένουμε να σε δούμε με μακριά φουντωτά φουστάνια με αβυσσαλέο ντεκολτέ και τέτοια;» γέλασε ο Μάικλ και ακολούθησε το κοινό.\n«Μάικλ, λυπάμαι που σε ξενερώνω αλλά τα φορέματα που έχεις στο μυαλό σου είναι του 18ου αιώνα» τον διόρθωσε ευγενικά και εκείνος γέλασε. «Τον 19ο αιώνα τα φορέματα γίνονται λίγο πιο άνετα από το μπούστο και κάτω. Φυσικά, θα είναι πολύ θηλυκά» του έκλεισε το μάτι και εκείνος ξεφύσησε ανακουφισμένος.\n«Οπότε είσαι νέα, όμορφη και υγιής. Ετοιμάζεις μια καινούργια ταινία. Όλος ο κόσμος είναι στα πόδια σου. Τζένιφερ, πες μου, υπάρχει κάτι που σε φοβίζει;» της είπε και εκείνη αυτόματα κατάλαβε ότι ήταν η πάσα για να μιλήσει για το «γεγονός».\n«Στην πραγματικότητα, Μάικλ, πολλά. Κυρίως η εγκληματικότητα όμως. Φοβάμαι ότι είμαστε έρμαιο των εγκληματικών συμμοριών της πόλης. Να, για παράδειγμα, εγώ, πριν από δύο βδομάδες, είχα ένα πολύ ατυχές περιστατικό» του είπε και τον άφησε να τη ρωτήσει «τι ακριβώς;» για να συνεχίσει.\n«Ήμουν αυτόπτης μάρτυρας σε κάποια επίθεση. Δεν είμαι σίγουρη ότι ο άνθρωπος που είδα έκανε την πράξη, αλλά το θέμα είναι ότι μια νέα κοπέλα πέθανε κι εγώ είμαι η μόνη που ξέρει ποιος εμπλέκεται» του είπε ανάλαφρα και άκουσε μερικά επιφωνήματα δέους από το κοινό.\n«Τι λες τώρα;» ρώτησε έκπληκτος ο Μάικλ. «Και πώς νιώθεις;» ρώτησε όλο ενδιαφέρον.\n«Τώρα είμαι καλύτερα. Απλώς ελπίζω να πιάσουν αυτόν που το έκανε. Ελπίζω δηλαδή να μπορέσω να βοηθήσω κι εγώ» του είπε απόλυτα σοβαρή, γνωρίζοντας ότι αυτή τη στιγμή έθετε μερικά πολύ επικίνδυνα γρανάζια σε κίνηση. Κοίταξε την κάμερα με ένα βλέμμα που έλεγε «ξέρω ποιος είσαι και τι έκανες» και ήξερε ότι από μετά από αυτό η ζωή της θα κρεμόταν από μια κλωστή. Το κοινό χειροκρότησε συγκρατημένα.\n«Είσαι πολύ θαρραλέα, Τζένιφερ. Εκ μέρους των απλών πολιτών, σε ευχαριστούμε πολύ» είπε χιουμοριστικά ο Μάικλ και όλοι γέλασαν. Ακόμα και η Τζένιφερ χαλάρωσε ξανά. Το μεγαλύτερο μέρος της συνέντευξης είχε τελειώσει. Μία δύο ερωτήσεις για τα χόμπι της και τέλος, σκέφτηκε.\nΟ Μάικλ Φιλ την κοίταξε μερικά δευτερόλεπτα με το φρύδι ανασηκωμένο και τελικά της έκανε μια ερώτηση που την έπιασε τελείως απροετοίμαστη. «Όλοι οι άντρες είναι τρελοί για σένα. Για πες μας τώρα, Τζένιφερ Κίσμι, υπάρχει κάποιος άντρας εκεί έξω για τον οποίο είσαι εσύ τρελή;» της είπε και εκείνη κοκκίνισε τόσο απότομα και τόσο έντονα που δεν κατάφερε να απαντήσει κάτι έξυπνο. Και βέβαια υπάρχει, σκέφτηκε. Ένας βλάκας που δεν βλέπει καν την εκπομπή αυτή τη στιγμή. Που με αποφεύγει και παίζει μαζί μου. Αντί γι’ αυτό γέλασε.\n«Μάικλ, είμαι πολύ προσηλωμένης στα επαγγελματικά μου αυτή την περίοδο» του είπε.\n«Και τότε γιατί κοκκίνισες;» της είπε αυτός πειρακτικά και το κοινό έκανε ένα μακρόσυρτο «οοοο».\n«Κοκκίνισα, γιατί ζεσταίνομαι, Μάικλ» του είπε χαμογελαστή αν και ήξερε ότι είχε καρφωθεί. «Αλλά αν θες την αλήθεια, σου λέω ότι δυστυχώς δεν υπάρχει κάποιος σημαντικός άντρας στη ζωή μου αυτή την περίοδο. Αλλά έτσι κι αλλιώς δε μου αρέσει να προβάλω την προσωπική μου ζωή» είπε η Τζένιφερ.\n«Δεν μπορείς να μας πεις ούτε καν ένα μικρό μυστικό;» την πίεσε ο Μάικλ και από το κοινό ακούστηκαν μερικές κομμένες ανάσες. Έπρεπε να απαντήσει κάτι για να μη φανεί ότι ήταν τελείως ξενέρωτη.\n«Κοίτα να δεις, Μάικλ» είπε και έκανε μια μικρή παύση για να δημιουργήσει σασπένς. «Θα σου πω ένα πράγμα και θα το αφήσουμε εκεί» του είπε και όταν εκείνος έγνεψε καταφατικά, συνέχισε. «Δε με ενδιαφέρει το πεινασμένο βλέμμα των αντρών και οι υπέρμετρες κολακείες. Με ενδιαφέρει ο άλλος να είναι σοβαρός, να με σέβεται και να με θέλει γι’ αυτό που είμαι. Νόμισα για λίγο ότι το βρήκα αλλά έκανα λάθος. Οπότε, θα ξαναψάξω. Μικρή είμαι ακόμη» είπε και του έκλεισε το μάτι. Το κοινό απάντησε με έντονα χειροκροτήματα.\n«Αυτή ήταν η Τζένιερ Κίσμι, κυρίες και κύριοι» είπε ενώ σηκωνόταν για μια δυνατή χειραψία. Η Τζένιφερ χαιρέτισε το κοινό ανακουφισμένη και αποσύρθηκε στο καμαρίνι της ενώ την ακολουθούσε ο ήχος από ξέφρενα χειροκροτήματα. Ξεντύθηκε και ξεβάφτηκε βιαστικά ενώ έπαιρνε βαθιές ανάσες.\nΔεν είχε πει ψέματα. Σωστά; Δεν είχε βρει αυτό που έψαχνε. Δε μιλούσε για τον Ερικ. Σωστά;\nΘεέ μου…και αν είχε δει την εκπομπή;\nΑναρτήθηκε από Lovetaler στις 12:55 μ.μ. Δεν υπάρχουν σχόλια:\nκεφάλαιο 46-μάσκα λάμψης\nΗ Τζένιφερ διάλεξε μάσκα με αβοκάντο.\nΟ Ερικ διάλεξε ένα αργό ερωτικό τραγούδι.\nΗ Τζένιφερ γύρισε στο σπίτι της απόλυτα εξουθενωμένη, με διάθεση να φάει όλο το ψυγείο, αλλά συγκρατήθηκε. Στην τελική, είχε και μια ταινία εποχής να γυρίσει. Έπρεπε να είναι αιθέρια. Δεν μπορούσε να ξεχειλίζει από το φόρεμά της. Από την άλλη, πώς να αντέξεις τέτοιο σκωτσέζικο ντους χωρίς ένα λίτρο παγωτό;\nΓιατί ο Ερικ, ήταν φανερό πια, είχε σκοπό να την τρελάνει εντελώς. Πώς είναι δυνατόν μετά από τα χθεσινοβραδινά μηνύματα να ήταν τόσο «ηχηρά» απών σήμερα;\nΕντάξει, ο Πλαμ έκανε ό,τι μπορούσε και ο Στέικο ήταν πολύ ευγενής κατά την απογευματινή τους συνάντηση, αλλά ο Ερικ την έπεισε να πάρει μέρος στην αποστολή. Αυτόν ήξερε. Έπρεπε να είναι και αυτός παρών. Αλλά μάλλον δεν έχουν την ίδια άποψη.\nΕίχε γυρίσει μία φορά μετά την προπόνηση με τον Πλαμ για μερικές ώρες σπίτι, ξαναπήγε στο αρχηγείο για να συναντήσει τον Στέικο και τώρα ήταν η δεύτερη φορά που έβγαζε τα παπούτσια της. Η ανακούφιση ήταν τεράστια. Είχε μόνο μία ώρα για να ετοιμαστεί για το βραδινό σόου. Θα μιλούσε 20 περίπου λεπτά με έναν πολύ διάσημο παρουσιαστή. Θα μιλούσαν για τα επαγγελματικά της σχέδια. Θα έλεγε μερικά πράγματα για την επερχόμενη ταινία της χωρίς να αναφέρει τον τίτλο, θα μιλούσε λίγο για την προσωπική της ζωή και μετά αυτός θα της έδινε πάσα να μιλήσει για το «περιστατικό». Ήταν όλα στημένα τέλεια. Το μόνο που έπρεπε να κάνει η Τζένιφερ ήταν να είναι στην ώρα της και να είναι όμορφη. Το πρώτο θα το φρόντιζε. Για το δεύτερο δεν ήταν και πολύ σίγουρη. Ήταν πολύ κουρασμένη και αυτό φαινόταν στο πρόσωπό της. Θα προλάβαινε άραγε να κάνει μια μάσκα ομορφιάς να δείχνει λίγο πιο φρέσκια ή θα έβγαινε σαν το ζόμπι;\nΌση ώρα έκανε μάσκα, σκεφτόταν όσα της είχε πει ο Στέικο. Εξίσου εντυπωσιακός με τους άλλους δύο, αλλά πολύ πιο νευρικός, ο Στέικο την είχε ενημερώσει για τα επόμενα βήματά τους. Η λογική ήταν ότι μετά την αποψινή εμφάνιση, θα έπρεπε να προσέχει κάθε της κίνηση. Θα κυκλοφορούσε μόνη, αλλά θα βρισκόταν πάντα υπό το άγρυπνο βλέμμα των αντρών του FBI. Θα φορούσε συνεχώς ένα ειδικό αλεξίσφαιρο, σχετικά λεπτό ώστε να μη φαίνεται και θα φρόντιζε…να είναι στόχος.\nΦοβόταν πολύ, αλλά θα το έκανε. Ο Στέικο τής είπε ότι αυτή η αποστολή δεν είχε αποτύχει ποτέ, αλλά η ίδια σκεφτόταν ότι πάντα υπήρχε περιθώριο λάθους.\nΕντωμεταξύ η ώρα είχε πάει 22.00 και ο Μάιλο τής κόρναρε. Φορούσε ένα τζιν και ήταν άβαφη όταν μπήκε στο αμάξι του με προορισμό το στούντιο. Η εκπομπή ξεκινούσε στις 00.00 και έπρεπε να είναι εκεί από νωρίς για να τη βάψουν και να της φτιάξουν τα μαλλιά. Θα την έβαζαν να φορέσει ένα μωβ στενό φόρεμα, δημιουργία κάποιας ανερχόμενης σχεδιάστριας, την οποία η Τζένιφερ δεν είχε γνωρίσει ποτέ αλλά τα ρούχα της έκαναν θραύση.\n«Μα πώς τα κανόνισες όλα πίσω από την πλάτη μου; Μήνες προσπαθούσα να σου κλείσω συνέντευξη στον Μάικλ Φιλ!» ούρλιαξε ο Μάιλ, χωρίς φυσικά να ξέρει ότι πίσω από όλα αυτά ήταν το FBI.\n«Έχω κι εγώ τις γνωριμίες μου» του είπε εκείνη γελαστή, αλλά εκείνος σούφρωσε τα χείλη του.\n«Σε λίγο δε θα με έχεις καν ανάγκη» της είπε.\n«Μα καλά, πώς κάνεις έτσι;» τον μάλωσε. «Πάντα θα σε έχω ανάγκη. Έτυχε και είχα μια γνωριμία» τον διαβεβαίωσε ενώ τον παρατηρούσε να οδηγεί σχετικά γρήγορα για Μάιλο. Ήταν εκνευρισμένος. «Λοιπόν, άκου με. Για να εξιλεωθώ, αύριο έχω μια δουλειά με το FBI, δεν μπορώ να σου πω τι, και θα σε πάρω μαζί μου» του έκλεισε το μάτι.\n«Τι; Παίζει τίποτα καλό;» της είπε. «Καλύτερο από τον Ερικ;» είπε εκείνος δύσπιστα.\n«Κανείς δεν είναι καλύτερος από τον Ερικ» γέλασε η Τζένιφερ και ο Μάιλο αναστενάζοντας δραματικά. «Αλλά όλο και κάτι θα βρεις να σε ενδιαφέρει» του είπε χαμογελαστή.\n«Κάπως μου το έφτιαξες το κέφι» της είπε και δυνάμωσε τη μουσική.\nΑναρτήθηκε από Lovetaler στις 5:09 μ.μ. Δεν υπάρχουν σχόλια:\nΗ Τζένιφερ ξύπνησε με πολύ κέφι.\nΟ Ερικ ξύπνησε με πολλή όρεξη.\nΗ Τζένιφερ βγήκε από το σπίτι της ντυμένη με ένα σκούρο κοστούμι και λευκή σατέν μπλούζα. Την είχαν καλέσει από το αρχηγείο του FBI για να μιλήσουν για την υπόθεση και ήθελε να φαίνεται πιο κομψή. Τη συνόδευσαν οι αστυνομικοί που ήταν σε υπηρεσία έξω από το σπίτι της και έτσι δε χρειάστηκε να ταλαιπωρηθεί καθόλου.\nΌταν μπήκε στο χώρο όπου ήταν τα γραφεία εντυπωσιάστηκε από τα εντυπωσιακά έπιπλα και τα υπερσύγχρονα συστήματα τεχνολογίας. Πέρασε από ένα σωρό ελέγχους που κράτησαν πάνω από μισή ώρα, αλλά τελικά μπήκε στο ασανσέρ με προορισμό τον έβδομο όροφο. Εκεί βρισκόταν το γραφείο του Μάικλ Μπέκμαν. Είχε καταλάβει ότι ήταν ο αρχηγός του γραφείου στο Σικάγο και αυτός ήταν επικεφαλής της υπόθεσης του Πλέιτον.\nΑυτό βέβαια που την ένοιαζε πιο πολύ και την έκανε να αλλάξει τρεις φορές ρούχα το πρωί ήταν ότι ίσως έβλεπε τον Ερικ. Δεν ήταν 100% σίγουρη ότι θα ήταν εκεί, αλλά μόνο στην πιθανότητα να τον έβλεπε η καρδιά της χτυπούσε δυνατά.\nΟ όροφος όπου ήταν το γραφείου του αρχηγού ήταν ο πιο σκληρά ελεγχόμενος. Η Τζένιφερ δεν πίστευε ποτέ ότι όσα έβλεπε στις ταινίες ήταν αληθινά. Ο πράκτορας που τη συνόδευσε αμίλητος από το λόμπι μέχρι πάνω πληκτρολόγησε τρεις διαφορετικούς κωδικούς για να ανοίξει τρεις διαδοχικές πόρτες και αφού πέρασε από έναν τελικό έλεγχο ίριδας, μια τεράστια διπλή πόρτα άνοιξε αυτόματα και έτσι μπήκαν μέσα σε ένα τεράστιο χώρο που έμοιαζε με ένα φυσιολογικό γραφείο. Αλλά δεν ήταν.\nΗ Τζένιφερ πήρε μια βαθιά ανάσα και άρχισε να περπατάει πίσω από τον πράκτορα που τη συνόδευε. Προσπαθούσε να μην κοιτάει αριστερά δεξιά και φανεί ότι βολιδοσκοπούσε για τον Ερικ. Με την άκρη του ματιού της όμως έβλεπε άντρες και γυναίκες να εργάζονται σκληρά, είτε μπροστά σε μια οθόνη υπολογιστή ή μπροστά σε ένα τεράστιο videowall που έδειχνε τους δρόμους κάποιας πόλης ή μιλώντας στο τηλέφωνο. Αν έτσι δούλευε το FBI, σκέφτηκε, τότε ήταν πολύ περήφανη.\nΈφτασε έξω από μια πόρτα που κατάλαβε ότι ήταν του αφεντικού χωρίς κανείς να την κοιτάξει περίεργα, χωρίς τα γνωστά γελάκια και βλέμματα που συνόδευε κάθε εμφάνισή της. Αν ήξεραν κάτι αυτοί οι πράκτορες ήταν να είναι διακριτικοί.\n«Καλημέρα σας» της είπε ο κος Μπέκμαν, ένας μεγαλύτερος σε ηλικία άντρας που από τα σκληρά χαρακτηριστικά και την αγέλαστη έκφρασή του η Τζένιφερ κατάλαβε ότι δεν είχε φτάσει ως εδώ τυχαία.\n«Καλημέρα» του απάντησε ευγενικά και μετά από μια σύντομη χειραψία κάθισε απέναντί του. Ο πράκτορας που τη συνόδευσε τους άφησε μόνους και έτσι η Τζένιφερ άρχισε να μιλάει. «Κύριε Μπέκμαν, θέλω να σας ξεκαθαρίσω ότι δεν είμαι 100% σίγουρη για αυτό που πάμε να κάνουμε και αν δεν εμπιστευόμουν τον πράκτορα Ανταμσον, δεν ξέρω αν θα ήμουν καν εδώ» του είπε αποφασιστικά. «Αλλά είμαι διατεθειμένη να προσπαθήσω και να συνεργαστώ μαζί σας για να βρούμε μια λύση» κατέληξε και ο Μπέκμαν έγνεψε καταφατικά.\n«Κυρία Κίσμι, χαίρομαι που είστε αποφασισμένη, γιατί δεν θέλω να νιώθω ότι σας υποχρεώνουμε να κάνετε κάτι. Ο πράκτορας Πλαμ, που θα έρθει σε λίγο, θα αναλάβει την εκπαίδευσή σας και ο πράκτορας Στέικο θα στήσει την επιχείρηση αναχαίτισης της επίθεσης. Είναι και οι δύο πολύ ικανοί πράκτορες» της είπε σαν να της απαντούσε σε κάποια αδιόρατη ερώτηση.\n«Ναι, τους έχω γνωρίσει όταν ήρθαν στη λίμνη» είπε αφηρημένα η Τζένιφερ. Το μυαλό της βασάνιζε μια συγκεκριμένη ερώτηση. Αλλά δεν μπορούσε να την κάνει. Αντίθετα, ρώτησε κάτι άλλο. «Και πότε πιστεύετε ότι θα έχουν ολοκληρωθεί όλα; Έχων μια επαγγελματική υποχρέωση» του είπε σοβαρά.\n«Κυρία Κίσμι, δεν μπορώ να ξέρω. Καλό είναι να προβείτε άμεσα στις δηλώσεις στον Τύπο, ώστε να προκαλέσουμε τον κακοποιό. Αν τον έχω ψυχολογήσει καλά, θα αντιδράσει σπασμωδικά. Δε θα του πάρει πάνω από μία βδομάδα. Αν φοβάστε για τα γυρίσματα, δεν πιστεύω ότι θα είναι τόσο βλάκας που να ρισκάρει να σας επιτεθεί μπροστά σε τόσα άτομα και κάμερες» της είπε χαμογελαστός.\n«Μα πως…» ξεκίνησε μπερδεμένη και σταμάτησε.\n«Πώς ξέρω για την ταινία; Τα καλά του επαγγέλματος» της χαμογέλασε. «Μαθαίνουμε τα πάντα πρώτοι!» είπε και ήπιε μια γουλιά από τον καφέ του. Η Τζένιφερ γέλασε. Είχε να κάνει με πολύ έξυπνους και ικανούς ανθρώπους. Αυτό ήταν καλό.\nΛίγο μετά χτύπησε την πόρτα ο Πλαμ. Ο Στέικο, τους ενημέρωσε, ήταν σε μια ενημέρωση οπότε θα τη συναντούσε το απόγευμα. Εντωμεταξύ, ο Μπέκμαν τούς πρότεινε να ξεκινήσουν όσο πιο νωρίς γίνεται την προετοιμασία. Η Τζένιφερ απόρησε.\n«Ποια προετοιμασία; Δεν είμαι κατάλληλα ντυμένη!» διαμαρτυρήθηκε.\n«Μην ανησυχείς, Τζένιφερ» της είπε άνετα ο Πλαμ. «Έχουμε ένα σωρό γυναικείες φόρμες και εξοπλισμό στο γυμναστήριο. Αν θες, στέλνω κάποιον να σου φέρει από το σπίτι» είπε χαμογελαστός με ένα ύφος που έλεγε «συνεργάσου».\n«Οχι, όχι, εντάξει. Θα βάλω αυτά που έχετε, αρκεί να είναι καθαρά!» είπε αυτή γελώντας. Τι ταλαιπωρία την περίμενε; Και χωρίς να βλέπει και τον Ερικ!\nΑφού χαιρέτησε τον Μπέκμαν, η Τζένιφερ ακολούθησε τον Πλαμ, ο οποίος, ομολογουμένως, έκανε τεράστια βήματα. Στην προσπάθειά της να τον προφτάσει, λαχάνιασε. «Και πού πάμε τώρα;» τον ρώτησε όταν μπήκαν στο ασανσέρ. Ευτυχώς η έξοδος από το χώρο δεν ήταν τόσο περίπλοκη όσο η είσοδος.\n«Πάμε στο γυμναστήριο, στο υπόγειο. Έχουμε ένα χώρο 500 τ.μ. πλήρως εξοπλισμένο με κάθε είδους μηχάνημα. Θα σου δείξω μερικά βασικά αυτοάμυνας και αύριο θα πάμε για σημάδι» της είπε χαλαρά.\n«Τι εννοείς;» ρώτησε με γουρλωμένα μάτια η Τζένιφερ.\n«Νομίζω ότι με κατάλαβες» της είπε αυτός χαμογελαστός.\nΓια την επόμενη μία ώρα η Τζένιφερ μάθαινε πώς να αντιμετωπίζει μια αιφνίδια επίθεση από κάποιον. Έμαθε πώς να αντιμετωπίζει ένα κεφαλοκλείδωμα από πίσω, μια επίθεση με γροθιές και κλωτσιές. Επίσης, της έδειξε πώς να αξιοποιεί διάφορα αντικείμενα που μπορεί να βρει γύρω της ώστε να αντιμετωπίσει έναν κακοποιό, όπως πχ. ένα κλαδί, τα κλειδιά της, τη ζώνη της κ.ά. Η Τζένιφερ ίδρωσε όσο δεν είχε ιδρώσει ποτέ στη ζωή της αλλά ο Πλαμ και ο γυμναστής δεν έδειχναν κανένα έλεος. Ζήτησε λίγο νερό και μόλις της το έφεραν ο Πλαμ αποφάσισε να συνεχίσουν αύριο την προπόνηση και της έδειξε πώς να φοράει το αλεξίσφαιρο. Μετά τη συνόδευσε μέχρι το αμάξι και της είπε να έχει ανοιχτό το κινητό της για να τη βρει το απόγευμα ο Στέικο.\nΗ Τζένιφερ μπήκε στο αμάξι των αστυνομικών που την παρέλαβαν το πρωί και σε μισή ώρα ήταν στο σπίτι της. Όταν έβγαλε τα παπούτσια της και μπήκε στο ντους, ένιωσε τόσο κουρασμένη που σκέφτηκε να κοιμηθεί. Δεν το έκανε όμως. Έπρεπε να αλλάξει και να φύγει για την εταιρεία παραγωγής, ώστε να γνωρίσει τους συμπρωταγωνιστές της και να βάλει ακόμα μερικές υπογραφές. Όσο για το βράδυ, ανατρίχιασε, είχε μια μεγάλη αποστολή. Ο Πλαμ την ενημέρωσε ότι ο Στέικο τής είχε κανονίσει να εμφανιστεί σε ένα τοκ σόου για 20 λεπτά, τάχαμ να μιλήσει για την καινούργια ταινία, αλλά θα ανέφερε και το περιστατικό. Η Τζένιφερ αγχώθηκε πολύ όταν το άκουσε, αλλά δε θα το άφηνε να σταθεί εμπόδιο. Το μόνο που της προκαλούσε έκπληξη ήταν το πώς κατάφεραν να της κλείσουν τόσο σύντομα συνέντευξη.\nΕνημέρωσε τους παραγωγούς και της έδωσαν το ΟΚ και έτσι άρχισε σιγά σιγά να ετοιμάζεται για τον καταρράκτη υποχρεώσεων που είχε σήμερα προσπαθώντας ταυτόχρονα να καταλάβει πού είχε χαθεί ο Ερικ.\nΑναρτήθηκε από Lovetaler στις 12:21 μ.μ. Δεν υπάρχουν σχόλια:\nΟ Ερικ κοπάνησε την πόρτα πίσω του με φόρα.\nΗ Τζένιφερ ξέσπασε σε κλάματα.\nΗ Τζένιφερ σκέφτηκε προσεκτικά όσα της είπε ο Ερικ αφού έφυγε. Είχαν περάσει πάνω από τρεις ώρες και είχε ηρεμήσει λιγάκι. Ίσως του είχε μιλήσει άσχημα. Όσα του είπε τα ένιωθε, αλλά δεν έπρεπε να ξεσπάσει έτσι. Τώρα εκείνος θα νόμιζε ότι είναι καμιά υστερική. Δεν άντεξε όμως. Καθόταν εκεί απέναντί της, αγέρωχος, και της έλεγε να βάλει τη ζωή της σε κίνδυνο με μια ηρεμία λες και της διάβαζε παραμύθι. Κι εκείνη τον άκουσε για λίγη ώρα χωρίς να αντιδράει, αλλά ο φόβος σε συνδυασμό με όλα όσα ένιωθε για εκείνον δεν την άφησαν να διατηρήσει την αυτοκυριαρχία της.\nΤώρα βέβαια που τα σκεφτόταν όλα, ίσως ο Ερικ δεν είχε και άδικο. Δεν ήταν βιώσιμη λύση να κάθεται και να περιμένει να της επιτεθεί κάποιος. Ήταν προτιμότερο να προκαλέσει κάποια επίθεση του κακοποιού σε ελεγχόμενο περιβάλλον, ώστε να μπορέσουν να τον συλλάβουν. Αν ίσχυαν όλα όσα της είχε πει ο Ερικ για την υπόθεση, έπρεπε να βοηθήσει όπως μπορούσε. Αν όχι για να ξεμπερδέψει η ίδια μια και καλή, για να βρεθεί ο υπαίτιος για το θάνατο μιας νέας κοπέλας.\nΒγήκε για τρέξιμο μαζί με έναν από τους δύο αστυνομικούς. Ο άλλος έμεινε να παρακολουθεί το σπίτι της. Το τρέξιμο τη χαλάρωνε πολύ. Της άρεσε να ακούει μουσική και να τρέχει με όλη της τη δύναμη, κυρίως το σούρουπο. Μετά από μερικά μέτρα ένιωθε ήδη καλύτερα και είχε ήδη πάρει την απόφασή της να βοηθήσει. Τι στο καλό; ΔΕ θα ήταν και πολύ δύσκολο. Θα κανόνιζε μια συνέντευξη και θα πετούσε ότι ήταν αυτόπτης μάρτυρας σε ένα περιστατικό και μπλα μπλα μπλα. Έβλεπε ήδη μπροστά της τα εξώφυλλα και ανατρίχιαζε: ΝΕΑΡΗ ΣΤΑΡ ΑΥΤΟΠΤΗΣ ΜΑΡΤΥΡΑΣ ΔΟΛΟΦΟΝΙΑΣ, Η ΣΚΗΝΗ ΠΟΥ ΜΕ ΣΗΜΑΔΕΨΕ: ΤΙ ΔΗΛΩΝΕΙ Η ΤΖΕΝΙΦΕΡ ΚΙΣΜΙ, Η ΤΖΕΝΙΦΕΡ ΚΙΣΜΙ ΚΑΛΕΙ ΤΟΝ ΚΑΚΟΠΟΙΟ ΝΑ ΟΜΟΛΟΓΉΣΕΙ. Μόνο που σκεφτόταν τα γελοία και ανυπόστατα ψεύδη ανατρίχιαζε, αλλά ίσως αυτή η δημοσιότητα προκαλούσε τον κακοποιό, σκέφτηκε.\nΌταν γύρισε σπίτι επικοινώνησε με τον αδερφό της. Έμαθε στα γρήγορα τα νέα του και του υποσχέθηκε να του στείλει ένα δέμα με κουλουράκια και ένα μπουκάλι με χειροποίητο λικέρ. Της άρεσε να του στέλνει πράγματα που έφτιαχνε γιατί ο αδερφός της ενθουσιαζόταν πάντα με τη μαγειρική της και την επαινούσε πολύ. Ο Μάιλο, από την άλλη, ούρλιαξε όταν του ανακοίνωσε ότι τις επόμενες μέρες θα ήταν απασχολημένη και θα έπρεπε να την καλύψει λίγο στην εταιρεία παραγωγής. Από φόβο ότι μπορεί κάποιος να παρακολουθούσε το κινητό της δεν του είπε τίποτα περισσότερο, αλλά σκόπευε αύριο να πάει σπίτι του και να του εξηγήσει. Μέχρι τότε, θα χαλάρωνε και θα το έπαιρνε απόφαση ότι έπρεπε να αφήσει τη ζωή της στα χέρια του FBI.\nΞάπλωσε στο κρεβάτι της και στριφογύρισε αρκετές φορές μέχρι να χαλαρώσει και να παραδοθεί στην αγκαλιά του Μορφέα. Και ενώ έβλεπε ένα υπέροχο όνειρο ότι πετούσε και έβλεπε από πάνω μια όμορφη πεδιάδα άκουσε έναν οξύ ήχο και ξύπνησε πανικόβλητη. Της πήρε λίγα δευτερόλεπτα για να συνειδητοποιήσει πού ήταν και τι ώρα ήταν. Κοίταξε το κινητό της και κατάλαβε ότι ο ήχος που την ξύπνησε ήταν από ένα μήνυμα. Μα ποιος της έστελνε τέτοια ώρα; Ήταν περασμένες τρεις τα ξημερώματα. Ήταν ένα άγνωστο νούμερο. Η καρδιά της άρχισε να χτυπάει δυνατά. Μέχρι να ανοίξει το μήνυμα είχε αρχίσει ήδη να σκέφτεται ότι μπορεί να είναι κάποιο απειλητικό μήνυμα. Δεν ήταν όμως.\nΛυπάμαι αν σε στενοχώρησα. Δεν θέλω να νομίζεις ότι θέλω να κινδυνεύσεις.\nΑν δε θες να συνεργαστείς θα σε καλύψω\nΗ Τζένιφερ διάβασε και ξαναδιάβασε το μήνυμα. Ηταν από ένα νούμερο το οποίο δεν ήξερε. Προφανώς κάλυπτε τα νώτα του. Η Τζένιφερ έσβησε αμέσως το μήνυμά του και του απάντησε.\nΚι εγώ λυπάμαι που αντέδρασα σπασμωδικά. Θα συνεργαστώ μαζί σας.\nΕίναι καιρός να τελειώνει όλο αυτό.\nΜε την πεποίθηση ότι η συζήτηση είχε τελειώσει έκλεισε ξανά τα μάτια της, αλλά μέσα σε λίγα δευτερόλεπτου έλαβε και δεύτερο μήνυμα. Η καρδιά της άρχισε να φτερουγίζει.\nΘες να τελειώνει; Τη ρώτησε και η Τζένιφερ χαμογέλασε. Τον είχε πειράξει;\nΤο κυνηγητό με τους κακούς, ναι του απάντησε άμεσα.\nΔε θα σου λείψω μετά; τη ρώτησε και η Τζένιφερ χαμογέλασε. Ανθρώπινες αδυναμίες, Ερικ;\nΘα μου λείψει ο τρόπος που προφέρεις το όνομά μου, αλλά μπορώ και χωρίς εσένα J του απάντησε σε εξίσου ερωτικό στιλ. Ο Ερικ απάντησε με μια μικρή καθυστέρηση.\nΗ Τζένιφερ ανατρίχιασε. Η αποφασιστικότητα που έκρυβε αυτό το μικρό μήνυμα ήταν τόσο αισθησιακή που την ένιωσε να λιώνει.\nΚαληνύχτα, πράκτορα Ανταμσον του έγραψε με ψευτοεπαγγελματικό στιλ.\nΚαληνύχτα, καρδιά μου την αποτελείωσε εκείνος.\nΑναρτήθηκε από Lovetaler στις 3:33 μ.μ. Δεν υπάρχουν σχόλια:\n«Τι εννοείς ότι δεν υπάρχει άλλη λύση;» ούρλιαξε η Τζένιφερ και σηκώθηκε απότομα από τον καναπέ και άρχισε να βηματίζει νευρικά πάνω κάτω. Μόλις είχε ακούσει το πιο εξωφρενικό πράγμα που της είχε πει μέχρι στιγμής και μάλιστα με διαφορά. Και δεν είναι να πεις ότι με τον Ερικ είχαν έστω και μία τετριμμένη συζήτηση!\n«Είναι δυνατόν να μου λες ότι δεν πρέπει να ανησυχώ και ότι το έχετε ξανακάνει πολλές φορές και δεν έχει πάει ποτέ τίποτα στραβά; Είναι πάντα ίδιες οι συνθήκες; Μπορείς να μου εγγυηθείς ότι δε θα πάθω τίποτα;» τον βομβάρδισε και όταν τον είδε να δυσκολεύεται να απαντήσει δεν συνέχισε. Ο Ερικ πήρε τη σκυτάλη.\n«Θα έχουμε πάρει κάθε δυνατό μέτρο για να μην κινδυνεύσεις. Είμαστε πολύ ικανή ομάδα, Τζένιφερ. Δε θα σου το ζητούσαμε αν δεν κρίναμε ότι είναι απαραίτητο. Περιμένουμε καιρό να λύσουμε αυτή την υπόθεση και μπορεί να τραβήξει καιρό. Όσο χρόνο χάνουμε τόσο θα καλύπτει ο θύτης τα ίχνη του. Επίσης κι εσύ θα πρέπει να είσαι σε επιφυλακή τρεις, έξι μήνες ή και ένα χρόνο. Αντέχεις; Δεν προτιμάς μια πιο ριψοκίνδυνη λύση που όμως θα λύσει το πρόβλημα άμεσα;\nΗ Τζένιφερ άθελά της βρέθηκε να σκέφτεται όσα της είπε. Δεν είχε πολύ άδικο για το ότι έπρεπε να τελειώνει αυτή η υπόθεση. Είχε βαρεθεί να προσέχει και να φοβάται. Να κοιμάται με τα μάτια μισάνοιχτα και να αναπηδάει από τρομάρα κάθε φορά που άκουγε τον παραμικρό ήχο στο σπίτι. Αλλά από την άλλη, όσο κι αν ήθελε να έχει πάλι ιδιωτικότητα και να μη την συνοδεύουν παντού αστυνομικοί, φοβόταν να λάβει μέρος σε μια επιχείρηση που μπορεί να είχε απρόσμενες εξελίξεις. Δεν ήθελε να πάθει κάτι, το οτιδήποτε, και να κινδυνεύσει η ζωή της ή η καριέρα της. Δεν ήθελε να καταλάβει ο Ερικ ότι ήταν δειλή, αλλά φοβόταν, ειλικρινά φοβόταν.\n«Δεν μπορεί κανείς να μου εγγυηθεί όμως ότι θα είμαι ασφαλής» επέμεινε.\n«Ούτε αν δεν προχωρήσουμε με την αποστολή θα είσαι ασφαλής, Τζένιφερ. Κατάφεραν και σε βρήκαν στη μέση του πουθενά και σε χτύπησαν. Ίσως ήταν προειδοποίηση. Ίσως την επόμενη φορά δεν είναι τόσο επιεικείς» της είπε και εκείνη ανατρίχιασε.\n«Δεν το πιστεύω ότι είσαι τόσο σκληρός μαζί μου, Ερικ. Δεν μπορώ να το πιστέψω ότι με τρομάζεις για να με πείσεις» του είπε πληγωμένη.\n«Δε θέλω να σε τρομάξω. Κάτσε λίγο δίπλα μου» της είπε και η Τζένιφερ σταμάτησε απότομα το ξέφρενο πέρα δώθε και κάθισε ήσυχα δίπλα του. Εκείνος πήρε μια βαθιά ανάσα σαν να ανακουφίστηκε. «Δε θέλω να φοβάσαι, Τζένιφερ. Θα πάνε όλα καλά. Θα τα ετοιμάσουμε όλα τέλεια. Αν χρειαστεί θα κάνεις και κάποια ειδική εκπαίδευση. Πρέπει να είμαστε έτοιμοι για όλα» της είπε.\n«Μα δεν συμφώνησα ακόμα, Ερικ! Σταμάτα να με πατρονάρεις!» του είπε.\n«Δε σε πατρονάρω, Τζένιφερ. Απλώς θέλω να είσαι ασφαλής» της είπε δυναμικά και η Τζένιφερ κάγχασε.\n«Ασφαλής; Μου προτείνετε να βγω και να διαδώσω ότι είδα τον θύτη ώστε να προκαλέσω το φόβο και την οργή του και εσείς να τον συλλάβετε την ώρα που θα επιχειρήσει να με σκοτώσει! Δε νομίζω ότι θα είμαι ασφαλής» γέλασε πικρά.\n«Τζένιφερ, σου είπα ότι θα κάνουμε ό,τι περνάει από το χέρι μας» της είπε για πολλοστή φορά. «Γιατί δε με εμπιστεύεσαι;» της είπε αλλά η απότομη κίνηση του κεφαλιού της και τα μάτια της που άστραψαν πρέπει να του έκοψαν την φόρα.\n«Δεν μπαίνω καν στον κόπο να απαντήσω σε αυτό» του είπε απότομα.\n«Αν εγώ είμαι το πρόβλημα μπορώ και να μη λάβω μέρος στην αποστολή. Κανονικά εμένα μου ανέθεσαν να σε ενημερώσω, επειδή γνωριζόμαστε, και να καταστρώσω το σχέδιο. Μπορώ να συντονίζω τις δράσεις από το γραφείο και να μη σε ενοχλώ» της είπε με πάσα ειλικρίνεια. Η Τζένιφερ ένιωσε την επιθυμία να του φέρει τον καφέ στο κεφάλι. Πώς είναι δυνατόν να της λέει κάτι τέτοιο; Θα την άφηνε να συνεργαστεί με ξένους και θα τους εμπιστευόταν τη ζωή της; Τόσο ασήμαντη ήταν για εκείνον; Η Τζένιφερ δεν άντεξε και ξέσπασε.\n«Θα το κάνω, διάολε, θα το κάνω. Θα κάνω ό,τι μου πείτε. Θα φορέσω αλεξίσφαιρο γιλέκο και θα βγω στα ΜΜΕ, εγώ που τα αποφεύγω συστηματικά, και θα πω ότι είδα τον θύτη. Θα συνεργαστώ πλήρως για να μπορέσετε να κάνετε εσείς τη δουλειά σας» φώναζε ξαφνικά η Τζένιφερ. «Και πιο πολύ απ’ όλα θα το κάνω για να μη χρειαστεί να σε ξαναδώ. Γιατί προφανώς για σένα δεν έχει καμία αξία η ασφάλειά μου. Είσαι διατεθειμένος να με ρίξεις στη φωτιά και να γελάς. Ανέχεσαι να θέσεις τη ζωή μου σε κίνδυνο και δε δείχνεις το παραμικρό συναίσθημα. Είναι προφανές ότι για σένα είμαι άλλη μια υπόθεση που πρέπει να εκτελέσεις. Κάνε ό,τι θες. Θα συνεργαστώ. Αρκεί να μη σε ξαναδώ ποτέ να μου λες ότι είσαι διατεθειμένος να ρισκάρεις τη ζωή μου χωρίς την παραμικρή ένδειξη ότι σε ενδιαφέρει» ολοκλήρωσε με κατακόκκινα μάτια έτοιμα να στάξουν δάκρυα.\n«Τζένιφερ, δε νομίζω…» ξεκίνησε να λέει ο Ερικ αλλά τον διέκοψε.\n«Ερικ, αν δε σε πειράζει, θέλω να μείνω μόνη μου».\nΑναρτήθηκε από Lovetaler στις 1:26 μ.μ. Δεν υπάρχουν σχόλια:\nΚεφάλαιο 42-εγώ κι εσύ μαζί\nΗ Τζένιφερ δεν περπατούσε. Πετούσε.\nΟ Ερικ πήρε ένα διπλό εσπρέσο. Και λίγο ήταν.\nΤο μεσημέρι της Δευτέρας η Τζένιφερ βρισκόταν στο αμάξι μαζί με τον Μάιλο και από πίσω οδηγούσε σε απόσταση ασφαλείας το περιπολικό με τους αστυνομικούς που τη φυλούσαν όλο το 24ωρο. Γυρνούσαν από τα γραφεία της Insight Productions όπου είχε υπογράψει μαζί με το δικηγόρο της. Το ποσό που της πρόσφεραν ήταν αστρονομικό. Θα μπορούσε με αυτά τα λεφτά να ζήσει άνετα όλη της τη ζωή χωρίς να ξαναδουλέψει. Φυσικά, το τίμημα ήταν ότι έπρεπε να δουλεύει ατελείωτες ώρες για δύο μήνες και να φροντίζει να προωθεί την ταινία μέσω δημοσίων εμφανίσεων. Η Τζένιφερ τα βαριόταν αυτά και δεν πίστευε ότι βοηθούσαν ουσιαστικά, αλλά μιας και της έκαναν την τιμή και την εμπιστευτήκαν παρόλο που δεν ήταν καταξιωμένη ακόμα, έπρεπε κι αυτή να δείξει την ευγνωμοσύνη της. Στην τελική, όπως της είχε πει και ο Μάιλο, δεν ήταν το τέλος του κόσμου να φοράει ένα ωραίο φόρεμα και να βγει μερικές φορές με τον συμπρωταγωνιστή της. Η Τζένιφερ δεν το είχε σκεφτεί αυτό ως μέσο «προώθησης» αλλά ήξερε ότι ήταν η πιο διαδεδομένη μέθοδος. Μερικές εμφανίσεις με τον συμπρωταγωνιστή και αμέσως ξεκινάει ένα σούσουρο περί σχέσης κλπ. Όλο αυτό ανεβάζει αυτόματα τις μετοχές της ταινίας και όλος ο κόσμος περιμένει με κομμένη την ανάσα να δει την ταινία και να καταλάβει αν η χημεία του ζευγαριού αποτυπώνεται και στη μεγάλη οθόνη.\n«Σιγά το καταναγκαστικό έργο!» γέλασε ο Μάιλο ενώ έπαιρνε τη στροφή τόσο ανοιχτά που λίγο έλειψε να καρφωθούν στο απέναντι αμάξι. «Μιλάμε για τον Μπέντζαμιν Μέιν! Είναι ταλαντούχος και πραγματικά κούκλος. Μη μου πεις ότι σου κακοπέφτει!».\n«Δεν είναι εκεί το θέμα, Μάιλο. Απλώς δεν έχω εμπλακεί ποτέ σε σκάνδαλα!» γκρίνιαξε η Τζένιφερ.\n«Φιλενάδα, δε σου είπα να γυρίσεις ροζ DVD!» γέλασε ο Μάιλο και η Τζένιφερ ήξερε ότι υπερέβαλε. Στην πραγματικότητα δεν ήθελε να ακουστεί ότι βγαίνει με κάποιον. Ακόμα και αν ίσχυε ήθελε να διασφαλίσει την προσωπική της ζωή.\n«Αυτό έλειπε!» τον ψευτομάλωσε. «Θα βγούμε δυο ραντεβού, θα βγάλουμε και δυο τρεις φωτογραφίες τάχαμ μαζί για φαγητό ή ψώνια και τέλος. Ούτε φιλιά ούτε τίποτα» όρισε η Τζένιφερ.\nΟ Μάιλο έγνεψε καταφατικά και η Τζένιφερ ευχαρίστησε τον Θεό που ο μάνατζέρ της ήταν τόσο ελαστικός.\nΠριν μπει στο σπίτι της οι αστυνομικοί έλεγξαν το χώρο και αφού χαιρέτησε τον Μάιλο, μπήκε μέσα με σκοπό να κάνει ένα μπάνιο και να διαβάσει το ρόλο της.\nΕίχε μία βδομάδα για να μάθει τα λόγια της και ποτέ πριν δεν είχε τόσο μεγάλο ρόλο. Προσευχόταν να τα καταφέρει.\nΌσο ετοιμαζόταν για μπάνιο, τηλεφώνησε και έκλεισε έξτρα μαθήματα φωνητικής και γιόγκα. Επίσης, έκλεισε ραντεβού με τον κομμωτή της για να κόψει λίγο τα μαλλιά της. Στην ταινία θα φορούσε μακριά περούκα, αλλά ήθελε να κόψει λίγο τα φυσικά της γιατί όσο θα γίνονταν τα γυρίσματα δε θα είχε χρόνο για τον εαυτό της.\nΜετά από ένα χαλαρωτικό μπάνιο, φόρεσε ένα κοντό βελουτέ σορτς και ένα λευκό φανελάκι και έκατσε με το σενάριο στο χέρι να διαβάσει όταν άκουσε το κουδούνι της πόρτας να χτυπάει. Η Τζένιφερ χαμογέλασε. Αυτή την ώρα ετοίμαζε ένα σνακ και το έδινε στους αστυνομικούς απ’ έξω, αλλά σήμερα το είχε ξεχάσει! Τι ντροπή! Θα έφτιαχνε στα γρήγορα δύο πλούσια σάντουιτς και μια πρόχειρη φρουτοσαλάτα.\nΆνοιξε χαμογελαστή την πόρτα και ξαφνικά ένα θέαμα της έκοψε την ανάσα. Ο Ερικ είχε γύρει στο κάσωμα της πόρτας της με τα χέρια σταυρωμένα στο στήθος και χαμογελούσε. Θεέ μου, πόσο όμορφος ήταν. Η καρδιά της χτυπούσε σαν τρελή στο στήθος της. Φορούσε μαύρο υφασμάτινο παντελόνι, μαυρα δερμάτινα παπούτσια και ένα λευκό πουκάμισο κουμπωμένο μέχρι πάνω. Κι αν δεν το είχε καταλάβει ακόμα, τώρα πια ήταν σίγουρη ότι ήταν παράφορα ερωτευμένη μαζί του. Η σκέψη αυτή τη φόβισε και σκοτείνιασε το βλέμμα της.\n«Έτσι ανοίγεις την πόρτα εσύ;» τη ρώτησε δεικτικά επιθεωρώντας το καυτό σορτς και το λευκό μπλουζάκι της. Ένιωσε το σώμα της να σφίγγεται. «Γι’ αυτό σκοτώνονται οι συνάδελφοι να δουλεύουν εδώ;» της είπε και πέρασε μέσα. Η Τζένιφερ παραμέρισε όσο μπορούσε σε μια προσπάθεια να μην τον ακουμπήσει, αλλά δεν τα κατάφερε. Το μπράτσο του άγγιξε φευγαλέα το δικό της και ανατρίχιασε. Μάλωσε τον εαυτό της. Έπρεπε να έρθει στα συγκαλά της.\n«Σε τι οφείλω την τιμή;» τον ρώτησε καυστικά όταν τον είδε να κάθεται άνετα στο γνωστό του σημείο. Εκείνη πήγε στην κουζίνα και έβαλε την καφετιέρα στην πρίζα.\n«Δώσε μου πέντε λεπτά να ετοιμάσω κάτι για τα παιδιά και μιλάμε» του είπε τελικά.\nΧωρίς να γυρίσει προς το μέρος του άρχισε να φτιάχνει τα σάντουιτς και να κόβει φρούτα.\n«Ποια παιδιά;» τη ρώτησε όλο απορία.\n«Φτιάχνω μερικά σνακ στους αστυνομικούς έξω κάθε μέρα, Ερικ. Βλέπεις; Μπορεί να μην έρχονται μόνο για τα μπούτια μου!» του απάντησε ειρωνικά.\n«Όσο ωραία και να είναι τα σάντουιτς και όσο ευγενική κι αν είναι η κίνησή σου, πίστεψέ με, για τα μπούτια σου έρχονται. Ρίχνε κι εσύ κάτι πάνω σου» είπε χαμογελαστός με μάτια που πετούσαν φλόγες.\n«Σπίτι μου είναι και θα κάνω ό,τι θέλω» απάντησε εκείνη απότομα, αλλά μετάνιωσε όταν τον άκουσε να την πλησιάζει. Τώρα στεκόταν ακριβώς πίσω της. Ένιωθε τη ζεστασιά του κορμιού του και το πρόστυχο μυαλό της σκεφτόταν την προηγούμενη φορά που στεκόταν από πίσω της…\n«Δεν ήρθα για να τσακωθούμε πάλι» της είπε απαλά κι εκείνη δεν απάντησε. Ολοκλήρωσε το κολατσιό, το έβαλε σε μια σακούλα και πήγε στην πόρτα της. Έκανε νόημα στους αστυνομικούς και αφού εκείνοι πήραν το φαγητό, την ευχαρίστησαν και έφυγαν. Είχαν μείνει ξανά μόνοι τους.\n«Τελικά δε μου είπες γιατί ήρθες» του είπε ενώ του σέρβιρε καφέ στον καναπέ.\nΟ Ερικ δε μίλησε αμέσως. Ο,τι κι αν ήταν αυτό που ήθελε να της πει φαινόταν να τον δυσκολεύει.\n«Κατ’ αρχήν θέλω να σε ρωτήσω αν συνέβη κάτι που δεν το έχεις αναφέρει. Αν σε απείλησε κανείς, κάτι…».\n«Αν συνέβαινε κάτι θα ενημέρωνα το FBI αμέσως» του είπε σοβαρά.\n«Ναι, αλλά σκέφτηκα ότι μπορεί να ήθελες να μιλήσεις σε μένα, μπορεί να μην εμπιστευόσουν κάποιον άλλο» είπε τελικά.\n«Μετά τον τρόπο που τελείωσαν όλα εκείνο το βράδυ δε σε καταχώρισα στο νου μου ως το πρώτο άτομο που θα έπαιρνα αν με ενοχλούσε κάποιος» του είπε και κατάλαβε από το βλέμμα του ότι τον πλήγωσε.\n«Έχεις δίκιο, δεν έπρεπε να φύγω τόσο βιαστικά. Είχα βάλει τη ζωή σου σε κίνδυνο όμως και δεν μπορούσα να το διαχειριστώ» είπε πολύ ψυχρά εκείνος.\n«Ναι, σε είδα» είπε η Τζένιφερ εξίσου ψυχρά. «Ήσουν συγκλονισμένος» ολοκλήρωσε με εμφανή ειρωνεία.\n«Τι στο διάολο σημαίνει αυτό;» της είπε φανερά εκνευρισμένος. Η Τζένιφερ θύμωσε με τον εαυτό της που άνοιξε έτσι τα χαρτιά της.\n«Σε είδα να φεύγεις με τη συνάδελφο σου» του είπε αγέρωχα. «Φαινόσουν συντετριμμένος.»\nΟ Ερικ χαμογέλασε. «Ζηλεύεις, μωρό μου;» τη ρώτησε και η Τζένιφερ ένιωσε την καρδιά της να λιώνει. Ακόμα και η παραμικρή τρυφερή έκφραση εκ μέρους του την έκανε να λιώνει. Ακόμα και αν της έλεγε κάτι τόσο εκνευριστικό!\n«Ε όχι και να ζηλεύω, Ερικ. Ζηλεύω αν υπάρχει ερωτικό ενδιαφέρον για κάποιον. Υπονοείς ότι φλέγομαι από επιθυμία για σένα και θέλω να εξουδετερώσω κάθε γυναίκα που σε πλησιάζει;» του είπε.\n«Δεν υπονοώ τίποτα. Εσύ έδειξες θυμωμένη που έφυγα με παρέα. Αυτό που συνέβη μεταξύ μας ήταν λάθος και το ξέρεις. Δεν έπρεπε να γίνει και σίγουρα δεν πρέπει να επαναληφθεί» της είπε και η Τζένιφερ πάγωσε. Μισούσε να το ακούει αυτό. Μισούσε να ακούει ότι αυτό που συνέβη ήταν λάθος. Ενιωθε τόσο ζωντανή μαζί του που ένιωθε ότι τώρα της έκοβε την ανάσα.\n«Μην ανησυχείς, θα κρατήσω τα χέρια μου μακριά σου» του είπε ειρωνικά. «Και τώρα πες μου επιτέλους, γιατί ήρθες;».\nΟ Ερικ την κοίταξε για μια στιγμή και έτριψε το πηγούνι του.\n«Ηρθα για να σου προτείνω κάτι ριψοκίνδυνο».\nΑναρτήθηκε από Lovetaler στις 2:01 μ.μ. Δεν υπάρχουν σχόλια:\nκεφάλαιο 41-ένα αστέρι γεννιέται\nΟ Ερικ μίλησε με την αδερφή του στο τηλέφωνο.\nΗ Τζένιφερ κοίταξε το ρολόι της.\n«Χρυσό μου, τι κάνεις;» τη ρώτησε ο Μάιλο όταν την πήρε στο κινητό εκείνο το απόγευμα. Η Τζένιφερ ένιωθε το αίμα να της ανεβαίνει στο κεφάλι όσο περνούσε η ώρα και δεν είχε νέα για το ρόλο.\n«Καλά είμαι, Μάιλο, αλλά έχω λίγη αγωνία όπως καταλαβαίνεις» του απάντησε νευρικά. Ο Μάιλο δούλευε με ποσοστά, οπότε είχε μεγάλο όφελος αν έπαιρνε το ρόλο, αλλά το βάρος έπεφτε πάνω της. Δεν ήταν τα λεφτά που την ένοιαζαν, όσο η ευκαιρία να δείξει ότι μπορεί να ενσαρκώσει ένα δύσκολο ρόλο.\n«Τζένιφερ, έλεγα να αγοράσω ένα καινούργιο αμάξι. Το βαρέθηκα αυτό που έχω. Τι λες;» της είπε. Από τη φωνή του άκουγε ότι περπατούσε. Πού να ήταν;\n«Μάιλο, νομίζω ότι αυτό που έχεις είναι μια χαρά. Αλλά τι σχέση έχει αυτό τώρα; Πιστεύεις ότι είναι η κατάλληλη στιγμή για να μου λες τα σχέδιά σου για αμάξι;» ρώτησε ανυπόμονα εκείνη. Ξαφνικά άκουσε το κουδούνι της να χτυπάει. Έτρεξε να ανοίξει την πόρτα και είδε τον Μάιλο απ’ έξω να κρατάει το κινητό στο αφτί του.. Γέλασε μαζί του. Κατάφερνε πάντα να την εκπλήσσει ευχάριστα. Πότε με μια απρόβλεπτη επίσκεψη, πότε με ένα μικρό δωράκι, πότε με μια βόλτα στην πόλη που κατέληγε σε σινεμά και μετά φαγητό και μετά ποτό…\nΣήμερα φορούσε ένα τσίτσα στενό τζιν και ένα φούξια φανελάκι που έγραψε “Fabulous”. To σύνολο συμπλήρωναν λευκά γυαλιά ηλίου και ένα καπέλο Παναμά. Η Τζένιφερ χαμογέλασε. Τη μισή του αυτοπεποίθηση να είχε, θα ήταν χαρούμενη.\nΟ Μάιλο την κοίταξε σοβαρός και της είπε απλά «Πήρες το ρόλο».\nΓια μερικά δευτερόλεπτα η Τζένιφερ δεν κατάλαβε τι της είπε. Το μυαλό της άδειασε και αμέσως μετά άρχισε να τσιρίζει. Ο Μάιλο πέρασε το κατώφλι και τη σήκωσε στην αγκαλιά του. Την άφησε κάτω και άρχισαν να τσιρίζουν και να χοροπηδάνε μαζί.\n«Πες τα μου όλα!» τον διέταξε η Τζένιφερ και με το χέρι έκανε μια κίνηση προς το μέρος των αστυνομικών που την κοιτούσαν από το περιπολικό λες και ήταν τρελή. Εκείνοι κατάλαβαν ότι όλα είναι καλά και δεν βγήκαν από το αμάξι για να ελέγξουν από κοντά.\n«Πήρε χρόνο γιατί υπήρχε κάποιος ξεροκέφαλος» της είπε ενώ βολευόταν στον καναπέ δίπλα της. «Ο παραγωγός ήθελε την άλλη υποψήφια γιατί ήταν φίλη του. Όλοι επέμεναν ότι το δοκιμαστικό σου ήταν καλύτερο, αλλά δεν τους άκουγε. Ο σκηνοθέτης τον απείλησε ότι θα φύγει αν του φέρει την άλλη μόνο και μόνο λόγω συμπάθειας και έτσι διάλεξαν εσένα!» τσίριξε ο Μάιλο και της έκανε ένα φιλικό κεφαλοκλείδωμα. Η Τζένιφερ δεν μπορούσε να κρύψει τη χαρά της για όσα άκουγε.\n«Και τι κάνουμε τώρα;» ρώτησε ανυπόμονα.\n«Τώρα, τρέχουμε!» γέλασε ο Μάιλο. «Αύριο το πρωί πρέπει να συναντηθείς με τον παραγωγό για να παραλάβεις το συμβόλαιο και σε δύο μέρες πρέπει να έχεις υπογράψει. Τα γυρίσματα ξεκινάνε σε δύο βδομάδες. Α! Πρέπει να διαβάσεις και το σενάριο. Θα σου το στείλουν αύριο σε .pdf”\n“Μάιλο, προσευχόμουν γι’ αυτό και τώρα δεν το πιστεύω ότι συμβαίνει! Με κάνεις πολύ χαρούμενη» του είπε και τον φίλησε. Ήταν πολύ ενθουσιασμένη.\nΚοίταξε έξω από παράθυρο και θυμήθηκε τη θέα της λίμνης Μίσιγκαν. Ξαφνικά σκοτείνιασε. Πέρασε φευγαλέα από το μυαλό της ο Ερικ. Της είχε λείψει. Πώς ήταν δυνατόν; Τον είχε πρήξει γι΄αυτό το ρόλο και τώρα δεν μπορούσε να μοιραστεί τη χαρά της μαζί του. Θα ήθελε πολύ να τον πάρει και να του το πει αλλά εκείνος είχε διατηρήσει μια αδιάφορη στάση απέναντί της από τη μέρα που επέστρεψαν στην πόλη. Θα τον έβλεπε άραγε ξανά;\n«Εεεε, τι έπαθες εσύ και πάγωσες;» τη ρώτησε ο Μάιλο και αμέσως μετά σηκώθηκε από τον καναπέ και κατευθύνθηκε στην κουζίνα. «Πάω να σου φέρω λίγο νερό» της είπε.\n«Καλά είμαι» τον διαβεβαίωσε. «Απλώς αγχώθηκα λιγάκι» είπε. Δεν ήταν και 100% ψέμα.\n«Για ποιο πράγμα; Απλώς πρέπει να αλλάξεις λίγο το πρόγραμμά σου γιατί θα δουλεύεις 12 ώρες τη μέρα για δύο μήνες!» της είπε. «Παιχνιδάκι» γέλασε.\n«Δε φοβάμαι τη δουλειά, Μάιλο. Φοβάμαι μήπως δεν τα καταφέρω».\n«Μην το ξαναπείς αυτό! Είσαι πολύ ταλαντούχα. Ακόμα κι αν δεν πιστεύεις εμένα, πίστεψε τους συντελεστές της ταινίας που επέλεξαν όλοι εσένα. Και σκέψου ότι οι προηγούμενες ταινίες σου δεν ήταν και πολύ αβανταδόρικες. Πρέπει να είδαν κάτι καλό για να αγνόησαν ότι δεν έχεις μεγάλη φήμη ακόμα. Θα μπορούσαν να διαλέξουν κάποια άλλη, που να τους εγγυηθεί μεγάλα κέρδη ανεξάρτητα από την ερμηνεία» είπε ο Μάιλο.\n«Έχεις δίκιο» χαμογέλασε η Τζένιφερ αδύναμα. «Είμαι τόσο χαρούμενη που δεν ξέρω πώς να το διαχειριστώ όλο αυτό!»\n«Και είναι μόνο η αρχή, κορίτσι μου. Θα φτάσεις στην κορυφή. Σου το υπόσχομαι» της είπε και αγκαλιάστηκαν σφιχτά.\nΗ Τζένιφερ δεν είχε αυτόν που ήθελε κοντά της, αλλά είχε έναν καλό φίλο και συνεργάτη και μια φοβερή δουλειά στα σκαριά.\nΘα μάθαινε να ζει έτσι.\nΑναρτήθηκε από Lovetaler στις 1:03 μ.μ. 1 σχόλιο:\nΚυριακή πρωί και ο Ερικ ήταν στη δουλειά.\nΚυριακή πρωί και το άγχος για το ρόλο είχε χτυπήσει κόκκινο για την Τζένιφερ.\n«Αποκλείεται!» ούρλιαξε ο Ερικ για τρίτη φορά. Ήξερε ότι τέτοια συμπεριφορά δεν ταίριαζε ούτε στη θέση του ούτε στο χώρο που βρισκόταν αλλά δεν τον ένοιαζε. Γύρω του στέκονταν ο Πλαμ, ο Στάικο, ο Μπέκμαν και δύο άλλοι πράκτορες που ασχολούνταν με την υπόθεση της Τζένιφερ, ο Λόπεζ και ο Σμιθ.\n«Τι σημαίνει αυτό;» τον ρώτησε έντονα το αφεντικό του. Είχε εκνευριστεί. «Είναι μια ριψοκίνδυνη μέθοδος, σύμφωνοι, αλλά την έχουμε δοκιμάσει πολλές φορές και κάθε φορά είχε θετικά αποτελέσματα. Σε ακραίες περιπτώσεις πρέπει να παίρνεις ακραία μέτρα» είπε ο Μπέκμαν ενώ άναβε το τσιγάρο του. Το τρίτο μέσα σε μισή ώρα.\n«Αποκλείεται» επέμεινε σταθερά ο Ερικ. Κανείς δεν έφερνε αντίρρηση στον Μπέκμαν, πόσω μάλλον αυτός που προόριζε για διάδοχό του στην υπηρεσία. Ο Ερικ όμως δε σκόπευε να παραδοθεί αμαχητί.\n«Ρε φίλε, σκέψου το λιγάκι» πρότεινε ήρεμα ο Πλαμ. Υπό κανονικές συνθήκες ο Πλαμ κατάφερνε πάντα να τον ηρεμεί. Ακόμα και σε μια φάση κατά την εκπαίδευση για την ομάδα SWAT που σκέφτηκε να τα παρατήσει, αν δεν ήταν ο Πλαμ να κατευνάσει τα νεύρα του δε θα είχε φτάσει ποτέ ως εδώ.\n«Δεν έχω να σκεφτώ τίποτα. Θα βρούμε μια άλλη λύση» επέμεινε ο Ερικ. Ήξερε ότι έκανε σαν παιδί αλλά αυτό που πρότειναν ήταν εξωφρενικό.\n«Δεν ωφελεί να κωλυσιεργούμε, Ερικ» είπε ο Στέικο. «Πρέπει να επιταχύνουμε τα πράγματα».\n«Δεν υπάρχει άλλος τρόπος; Έχουμε ήδη αρκετά στοιχεία για να ενοχοποιήσουμε τον Πλέιτον. Γιατί να χρησιμοποιήσουμε την Τζένιφερ ως δόλωμα;» είπε ο Ερικ.\n«Γιατί πρέπει με κάποιον τρόπο να συνδέσουμε τον Πλέιτον με το έγκλημα. Μέχρι στιγμής υποπτευόμαστε χωρίς να είμαστε σίγουροι ότι κακοποιούσε σεξουαλικά το θύμα ως ανήλικη και μετά τη συντηρούσε οικονομικά για να κρατάει κλειστό το στόμα της. Για το φόνο δεν ξέρουμε όμως» είπε υπομονετικά για πολλοστή φορά ο Μπέκμαν.\n«Η υποψία για την σεξουαλική κακοποίηση δε γίνεται να επιβεβαιωθεί με κάποιον τρόπο; Ας ψάξουμε περισσότερο, ας ρωτήσουμε» είπε ο Ερικ.\n«Και ποιος θα μας πει την αλήθεια;» είπε ο Πλαμ. «Μιλάμε για τον Πλέιτον, Ερικ».\n«ΔΕ φτάνουν τα στοιχεία που έχουμε μέχρι στιγμής για να τον πάμε σε δίκη; Η Τζένιφερ δεν είδε καλά τον ύποπτο, αλλά από εκείνη τη στιγμή κάποιο κάθαρμα την ενοχλεί συνέχεια. Ποιος μπορεί να έχει πρόσβαση στα στοιχεία της και να ξέρει ότι είναι η μαρτυράς μας αν δεν έχει κάποιο ισχυρό μέσο;» ολοκλήρωσε ο Ερικ.\n«Και γιατί να είναι ο Πλέιτον; Ναι μεν γνώριζε το θύμα, αλλά μιλάμε για κακοποίηση ανηλίκου και δολοφονία. Πρέπει να είμαστε 120% σίγουροι πριν καταδικάσουμε τον Πλέιτον» είπε ο Μπέκαν επίμονα. Είχε δίκιο.\n«Τέτοιο κάθαρμα που είναι έτσι κι αλλιώς ο κόσμος θα κάνει πανηγύρι αν τον βάλουμε μέσα» είπε ο Πλαμ και ο Ερικ έγνεψε.\n«Η υπηρεσία δε λειτουργεί με συμπάθειες και αντιπάθειες. Θέλω πολύ να τον χώσουμε στη φυλακή, αλλά το λιγότερο που θέλω είναι να κατηγορηθώ ότι έχω συμπάθειες με την αντιπολίτευση» είπε εύλογα ο Μπέκμαν.\n«Και το αντίτιμο είναι να βάλω σε κίνδυνο τη ζωή της Τζένιφερ;» είπε ο Ερικ.\n«Δε θα τη βάλεις εσύ» τον διόρθωσε απότομα το αφεντικό του. «Μαζί θα κάνουμε ό,τι είναι να κάνουμε. Έχεις εμπλακεί προσωπικά, Ερικ;» τον κάρφωσε.\n«Όχι, αφεντικό» είπε ο Ερικ. Το ήξερε κι αυτός και όλοι εκεί μέσα ότι δεν ήταν αλήθεια.\n«Καλώς, τότε» είπε ο Μπέκμαν χαμογελώντας ψυχρά. «Συνεχίζουμε όπως είπα» είπε και έφυγε από το χώρο όπου βρίσκονταν. Τον ακολούθησαν κατά πόδας ο Λόπεζ και ο Σμιθ ενώ ο Ερικ έμεινε μόνος με τους φίλους του. Για λίγο δε μιλούσε κανείς. Ο Πλαμ άναψε ένα τσιγάρο και ο Στέικο ήπιε καφέ. Ο Ερικ καθόταν δίπλα στο παράθυρο κοιτώντας το δρόμο.\n«Όλα θα πάνε καλά, φίλε» είπε ήρεμα ο Στέικο σπάζοντας τη σιωπή.\n«Δεν καταλαβαίνω τι λες» είπε ψέματα ο Ερικ. «Απλώς ανησυχώ μήπως βάλουμε έναν αθώο σε κίνδυνο» είπε στο φίλο του.\n«Ερικ, είμαι σίγουρος ότι με προσεκτική οργάνωση και συνεργασία θα τα καταφέρουμε. Τι διάολο; Είμαστε η καλύτερη ομάδα» είπε χαμογελαστός ο Πλαμ.\n«Δεν ξέρω» είπε ο Ερικ συνοφρυωμένος. «Αυτός που της επιτέθηκε τη βρήκε στη μέση του πουθενά και δεν έδειξε έλεος. Αν τη στοχοποιήσουμε τώρα, ποιος ξέρει; Μπορεί να τη σκοτώσουν!» είπε και ανατρίχιασε στην ιδέα. Είχαν συμβεί όλα τόσο γρήγορα. Σχεδόν βίαια. Μετά από μια επεισοδιακή γνωριμία, βρέθηκαν να συγκατοικούν και να κάνουν έρωτα. Μετά, οι εξελίξεις τούς απομάκρυναν και τώρα ήταν δύο ξένοι στην ίδια πόλη. Για το δικό της καλό, νόμιζε ο Ερικ.\n«Το σχέδιο είναι να διαρρεύσει στον Τύπο ότι η Τζένιφερ Κίσμι είδε πεντακάθαρα τον ύποπτο. Ο θύτης δε θα ξέρει ότι αυτό δεν είναι αλήθεια. Θα προκαλέσουμε κάποια επίθεση και έτσι θα παγιδεύσουμε τον άνθρωπο του Πλέιτον» είπε ο Στέικο. «Πανεύκολο».\n«Κι αν δεν είμαστε εκεί; Αυτή τη φορά θα αποπειραθούν να τη σκοτώσουν. Δε θα μείνουν στις απειλές και στο ξύλο» είπε ο Ερικ.\n«Τίποτα δε θα γίνει. Μη φοβάσαι» του είπαν εν χορώ οι φίλοι του και μετά γέλασαν με το συγχρονισμό τους.\n«Δε γίνεται να μη φοβ..» ξεκίνησε να λέει ο Ερικ, αλλά δαγκώθηκε. Είχε πει πολλά.\nΟ Πλαμ χαμογέλασε. «Ερικ, ηρέμησε λίγο και εμπιστεύσου τις ικανότητές μας».\nΟ Ερικ ξεφύσηξε αργά.\nΈνα μήνα. Ένα ολόκληρο μήνα διακοπές θα ζητούσε μετά από αυτό.\nΑναρτήθηκε από Lovetaler στις 3:23 μ.μ. Δεν υπάρχουν σχόλια:\nκεφάλαιο 27-beneath the milky twilight\nκεφάλαιο 27β'-άλλο λίγο\nΚεφάλαιο 31-η επόμενη μέρα\nκεφάλαιο 32-ο ένας απο δω ο άλλος απο κει\nκεφάλαιο 33-μαθήματα γυναικείας αυτοπεποίθησης\nκεφάλαιο 34-μπανάκι μανάκι\nκεφάλαιο 36-κεκάκι! για σένα κέικ μ.\nκεφάλαιο 37-ντου και ξύλο\nΚεφάλαιο 38-το τελευταίο αντίο...μου το πες σ' ένα...\nκεφάλαιο 39-back to black


Οι ευεργετικές ιδιότητες του καρότου - HealthNews\nΈνα από τα πιο βασικά λαχανικά μιας ισορροπημένης διατροφής. Το καρότο έχει πολλές ευεργετικές ιδιότητες και πολλά στοιχεία που χρειάζεται καθημερινά ο οργανισμός μας. Διάβασε πιο κάτω όλα αυτά που πρέπει να ξέρεις για το καρότο και ένταξέ το στη διατροφή σου.\n1. Αποτελεί θαυμάσια δυναμωτική αγωγή για όσους αισθάνονται αδύναμοι και καταβεβλημένοι, υποφέρουν από στρες και αναρρώνουν από ασθένεια.\n2. Ενισχύει την ανάπτυξη και την ενεργητικότητα των παιδιών και των εφήβων τους οποίους βοηθά να χτίσουν γερό οργανισμό με υγιείς ιστούς και όμορφο δέρμα.\n3. Η σύγχρονη έρευνα έχει δείξει ότι το καρότο μπορεί να σταματήσει την ανάπτυξη καρκινικών όγκων και ιδιαίτερα αυτών στους πνεύμονες και στο πάγκρεας που οφείλονται στο κάπνισμα.\n4. Στη Ρωσία συνιστούν φρέσκο χυμό καρότου με μέλι και λίγο νερό για τη θεραπεία του κρυώματος και του βήχα.\n5. Είναι φημισμένο για τις χωνευτικές του ιδιότητες.\n6. Ρυθμίζει τη δραστηριότητα των εντέρων και προάγει την ομαλή τους λειτουργία καταπολεμώντας τη δυσκοιλιότητα και τη διάρροια.\n7. Ένα ποτήρι καροτοχυμού μισή ώρα πριν το πρωινό βοηθά στην αποβολή των σκουληκιών και συμβάλλει στην αντιμετώπιση νηματοσκωλήκων στα παιδιά.\n8. Οι διουρητικές ιδιότητες του καρότου ανακουφίζουν από την κατακράτηση υγρών και την κυστίτιδα.\n9. Είναι αποτοξινωτικό και χρησιμεύει στην αντιμετώπιση του εκζέματος και της ακμής\n10. Βοηθά στις περιπτώσεις αρθρίτιδας και ουρικής αρθρίτιδας.\n11. Οι αντισηπτικές του ιδιότητες συμβάλλουν στην πρόληψη και τη θεραπεία των λοιμώξεων από βακτήρια και ιούς, όπως οι λοιμώξεις του αναπνευστικού συστήματος και οι παιδικές αρρώστιες (ιλαρά, ανεμοβλογιά).\n12. Τα αντιοξειδωτικά βελτιώνουν τη λειτουργία του ανοσοποιητικού συστήματος, προλαμβάνουν τη φθορά που προκαλούν οι ελεύθερες ρίζες και προστατεύουν από τις εκφυλιστικές παθήσεις, ιδιαίτερα εκείνες που αφορούν την καρδιά και το κυκλοφορικό.


ΤΕΕ: Αντίδραση και κινητοποιήσεις για την αναγνώριση των πτυχίων Κολεγίων - ξένων Πανεπιστημίων - Ypodomes.com\nΧθες, με σκληρή γλώσσα, σε ψήφισμά της, η Αντιπροσωπεία του ΤΕΕ καλεί την Ελληνική Κυβέρνηση να αποσύρει την κατάπτυστη νομοθετική ρύθμιση.\nΕπιπλέον προαναγγέλλει προσφυγές για την ακύρωσή της και κινητοποιήσεις, με διάφορες μορφές, σε συντονισμό με άλλα Επιμελητήρια, τους επιστημονικούς συλλόγους των μηχανικών, τα Πολυτεχνεία και τις Πολυτεχνικές Σχολές.\nΗ απόφαση μπορεί να χαρακτηριστεί και ιστορική καθώς είναι εξαιρετικά σπάνιο να λαμβάνεται ομόφωνη απόφαση από τη «βουλή των μηχανικών» για οποιοδήποτε θέμα. Η Αντιπροσωπεία αποτελείται από 220 αντιπροσώπους από όλη τη χώρα, που αναδεικνύονται από τις κάλπες των 110.000 εγγεγραμμένων μηχανικών μελών του ΤΕΕ, και προέρχονται από σχεδόν κάθε επαγγελματικό περιβάλλον του ιδιωτικού και δημόσιου τομέα.\nΣημειώνεται ως εξαιρετικά σημαντικό ότι στην απόφαση συμφώνησαν εκπρόσωποι από όλες τις παρατάξεις της Αντιπροσωπείας, δηλαδή από συνδικαλιστικούς χώρους που εκτείνονται σε όλο το ιδεολογικό και πολιτικό φάσμα. Κατά τη διάρκεια της συνεδρίασης έγινε εκτεταμένη και αναλυτική συζήτηση για το περιεχόμενο και τις συνέπειες της συγκεκριμένης ρύθμισης. Παρά τις διαφορετικές προσεγγίσεις και τις επιμέρους θέσεις και απόψεις, οι παρατάξεις συμφώνησαν στο ιδιαίτερα σημαντικό ψήφισμα της Αντιπροσωπείας του ΤΕΕ κατά της ρύθμισης για τα Κολέγια.\nΣχετικά Άρθρα:Θεσμικό ΠλαίσιοΤΕΕ


Για πρώτη φορά σε μια δεκαετία, ο κόσμος κινδυνεύει να αποκοπεί από το ρωσικό σιτάρι – ΑΝΑΚΑΛΥΠΤΩ\nΝέες εξαγωγές σιταριού θα επιτρέψει η κυβέρνηση της Ρωσίας μετά την συγκομιδή της επερχόμενης σοδειάς, ανακοινώνοντας πως ήδη εξαντλήθηκαν οι ποσότητες αποθηκευμένου σιταριού που προόριζε για διεθνείς πωλήσεις, οι οποίες υποτίθεται ότι θα έπρεπε να διαρκέσουν για τουλάχιστον δύο μήνες.\nΜε το νέο αυτό δεδομένο, καθίσταται σαφές πως πλέον στην αγορά σιταριού διαμορφώνονται ισορροπίες έλλειψης, κάτι που θα ωθήσει σε περαιτέρω ενίσχυση της τιμής του σκληρού πριν την έναρξη των φετινών αλωνιών. Να σημειωθεί πως σύμφωνα με εκτιμήσεις ανθρώπων της αγοράς, το ελληνικό σκληρό θα μπει στη νέα εμπορική περίοδο κατά πάσα πιθανότητα με μηδενικά αποθέματα.\nΉδη στη λίστα της Φότζια είχαν καταγραφεί απανωτές αυξήσεις στην τιμή, η οποίες άγγιξαν ακόμα και τα 310 ευρώ στον τόνο, τιμή που είχε χρόνια να σημειωθεί, με την αγορά να διατηρεί τις τελευταίες δύο εβδομάδες τα επίπεδα αυτά, όσο οι αναλυτές αναμένουν τον τρόπο με τον οποίο θα ανταποκριθεί στην εξέλιξη αυτή από την περιοχή της Μαύρης Θάλασσας.\nΆλλωστε, για πρώτη φορά σε μια δεκαετία, ο κόσμος κινδυνεύει να αποκοπεί από το ρωσικό σιτάρι σε μια στιγμή που ορισμένοι βασικοί αγοραστές σπεύδουν να το εισαγάγουν. Η Ρωσία, ο μεγαλύτερος εξαγωγέας σιταριού στον κόσμο, έφτασε στα όρια της αυτοεπιβαλλόμενης ποσόστωσής της για αποστολές σιτηρών δύο μήνες νωρίτερα από το χρονοδιάγραμμα που είχε θέσει.\nΣυγκεκριμένα οι εξαγωγές για τον Απρίλιο έως τον Ιούνιο έφτασαν τους 7 εκατ. τόνους, σύμφωνα με τα όσα ανέφερε σε δήλωσή του το υπουργείο Γεωργίας της χώρας, εξηγώντας πως θα σταματήσουν οι αποστολές σιτηρών μόλις και το τελευταίο φορτίο φύγει από τη Ρωσία. Οι εξαγωγές θα συνεχιστούν όταν ξεκινήσει η επόμενη εμπορική περίοδος την 1η Ιουλίου, ανέφερε το υπουργείο. Τότε είναι που οι αγρότες θα αρχίσουν να προσφέρουν σιτηρά από τη νέα συγκομιδή. Υπενθυμίζεται ότι η Ρωσία όρισε την ποσόστωση για να προστατεύσει τις εγχώριες προμήθειες και να συγκρατήσει τις τιμές εν μέσω ευρύτερης αναταραχής από τον κορωνoϊό και μια πτώση στις τιμές του πετρελαίου.\nΝα σημειωθεί ότι η Ουκρανία και το Καζακστάν έχουν επίσης περιορίσει τις εξαγωγές σιτηρών τους.Πρόσφατα υπήρξε μια «αναταραχή δραστηριότητας», δήλωσε στο Bloomberg ο Αντρέι Σιζόν Τζ., διευθύνων σύμβουλος του συμβούλου SovEcon στη Μόσχα. «Οι αγοραστές θέλουν να το αποθηκεύσουν επειδή συνειδητοποιούν ότι ενδέχεται να μην έχουν την ευκαιρία να το κάνουν αργότερα.»\nΚάπως έτσι, το παράθυρο που όρισε η Ρωσία έκλεισε γρήγορα. Σε λίγες μόνο εβδομάδες, οι αποστολείς έκαναν κράτηση για το σύνολο των ποσοστώσεων που αντιστοιχούν σε 7 εκατ. τόνων. Εκτός από την ισχυρή ζήτηση από τους εισαγωγείς, ένα αδύναμο ρούβλι διατηρεί το ρωσικό σιτάρι ελκυστικό. Επίσης, οι πωλήσεις από κυβερνητικά αποθέματα – ένα άλλο μέτρο που αποσκοπεί στη διαφύλαξη εγχώριων προμηθειών – βοήθησαν στη συγκράτηση των τοπικών τιμών και στη διατήρηση των ανταγωνιστικών εξαγωγών.\nΈνας λόγος για τον οποίο επιτεύχθηκε τόσο γρήγορα το όριο ήταν επειδή οι φορτωτές έσπευσαν να πάρουν τελωνειακά έγγραφα για μελλοντικά φορτία, σύμφωνα με τον Ντμίτρι Ρύλκο, γενικό διευθυντή του Ινστιτούτου Μελετών Γεωργικής Αγοράς. Αυτό σημαίνει ότι περίπου τρεις εκατομμύρια τόνοι θα μπορούσαν να εξαχθούν τους επόμενους δύο μήνες, σύμφωνα με το Reuters.\nΚορωνοϊός: Ο αριθμός των νεκρών στην Ευρώπη ξεπέρασε τους 140.000


«Τελικά πωλούνται»: Η Άννα Κορακάκη σχολιάζει τη συμφωνία για το ονοματολογικό της πΓΔΜ - CNN.gr\n«Τελικά πωλούνται»: Η Άννα Κορακάκη σχολιάζει τη συμφωνία για το ονοματολογικό της πΓΔΜ\n14:33 Κυριακή, 17 Ιουνίου 2018\nΠηγή: Reuters / JEREMY LEE\nΤη συμφωνία που υπέγραψαν την Κυριακή στις Πρέσπες οι πρωθυπουργοί Ελλάδας και πΓΔΜ για το ονοματολογικό της γειτονικής χώρας σχολίασε η Ολυμπιονίκης στη σκοποβολή, Άννα Κορακάκη.\nΤελικά πωλούνται. Ή μάλλον προσφέρονται. Απλόχερα. Εκλεπτυσμένα. Και καθόλου δημοκρατικά. Χωρίς λαϊκή εντολή...Αλλά ακόμη κι αν αυτή δινόταν, θα αγνοούνταν ξανά επιδεικτικά. Αντισυνταγματικά.\nΑγωνίζομαι αποκλειστικά και μόνο για τη χώρα μας και όλους τους Έλληνες που τη νοιάζονται και την πονάνε. Όσοι δρουν με ασέβεια στην ιστορία, τους αγώνες, τους νεκρούς του τόπου και ενάντια στη λαϊκή επιθυμία, όπως συνέβη σήμερα, ζητώ ευγενικά να ΜΗ φωτογραφηθούν δίπλα μου σε ενδεχόμενες μεγάλες αθλητικές επιτυχίες στο μέλλον. Εκπροσωπώ τα ελληνικά χρώματα και οι επιτυχίες ανήκουν σε όσους αγαπούν την πατρίδα, έμπρακτα. Ελπίζω η δημοκρατία να μου δώσει τουλάχιστον αυτό το δικαίωμα...


Ν.Κακλαμάνης: Το στοίχημα είναι να είμαστε υγιείς για να κερδίσουμε σιγά-σιγά τη καθημερινότητα μας - The President\nΑρχική FEATURED FEATURED2 Ν.Κακλαμάνης: Το στοίχημα είναι να είμαστε υγιείς για να κερδίσουμε σιγά-σιγά τη...\nΜε θετικό πρόσημο βαθμολογεί το έργο της κυβέρνησης ο Α’ Αντιπρόεδρος Βουλής, Βουλευτής Α’ Αθηνών, ΝΔ, Νικήτας Κακλαμάνης με συνέντευξη που παραχωρεί στο The President που πάντως αναγνωρίζει πως γίνονται και λάθη. Ο κ. Κακλαμάνης στέκεται σκωπτικά στην επικοινωνιακή διαχείριση της επιτροπής των Εμπειρογνωμόνων επισημαίνοντας πως «έδωσαν το δικαίωμα να την αμφισβητήσουν. Χωρίστηκαν. Ήταν σφάλμα, κάποια μέλη, να εκφράζουν δημοσίως διαφορετικές απόψεις, εκθέτοντας εμμέσως τα υπόλοιπα».\nΤέλος στέλνει μήνυμα προς την αξιωματική αντιπολίτευση σημειώνοντας πως «στον ΣΥΡΙΖΑ δεν έχουν συνειδητοποιήσει, ότι το «όχι σε όλα», που έχουν καθιερώσει πλέον ως αντιπολιτευτική γραμμή, δεν έχει κανένα αποτέλεσμα».\nΑκολουθεί το πλήρες κείμενο της συνέντευξης του κ. Νικήτα Κακλαμάνη\nΔύο χρόνια διακυβέρνησης γεμάτα προκλήσεις, πως θα σχολιάζατε την πορεία της κυβέρνησης μέχρι τώρα;\nΘεωρώ, ότι είναι επιτυχημένη παρά τα σημαντικά εμπόδια, που βρήκε στο δρόμο της. Η αντιπολίτευση μας κατηγορεί, ότι θα μπορούσαν να είχαν γίνει περισσότερα αλλά προφανώς ή δεν έχουν ή δεν θέλουν να συνειδητοποιήσουν, τις ειδικές συνθήκες, που αντιμετωπίσαμε σε όλα τα επίπεδα:\n1) Μεταναστευτικό, όπου πλέον οι προσφυγικές ροές από τα γειτονικά παράλια, έχουν μειωθεί σημαντικά.\n2) Πανδημία, η οποία έπληξε ολόκληρο τον πλανήτη κι’ άλλαξε τις ζωές όλων στον κόσμο, προκαλώντας παράλληλα και οικονομικό χάος. Ειδικά, για την Ελλάδα, που προερχόταν μετά από μία δεκαετία μνημονίων, τα πράγματα ήταν ακόμη πιο δύσκολα.\n3)Τουρκία, που είναι πιο προκλητική από ποτέ κι’ όμως έχει απομονωθεί πλέον στην Ε.Ε., χάρη στην συντεταγμένη εξωτερική μας πολιτική.\nΗ κυβέρνηση έχει απέναντί της μια πολύ σκληρή αντιπολίτευση , ενδεχομένως και άδικα σε ορισμένες περιπτώσεις, πάντως αποτυπώνει λάθη και αστοχίες, η δική σας τοποθέτηση ποια είναι;\nΣτον ΣΥΡΙΖΑ δεν έχουν συνειδητοποιήσει, ότι το «όχι σε όλα», που έχουν καθιερώσει πλέον ως αντιπολιτευτική γραμμή, δεν έχει κανένα αποτέλεσμα. Ο κόσμος βλέπει, καταλαβαίνει και κρίνει. Και η κρίση του αυτή αποτυπώνεται σε όλες σχεδόν τις δημοσκοπήσεις. Προς Θεού, δεν λέω, ότι δεν γίνονται λάθη από τη πλευρά της κυβέρνησης. Είμαι από τους πρώτους, που έχω ασκήσει κριτική, ώστε να διορθώνονται. Είναι διαφορετικό κι’ άδικο όμως, να μηδενίζεις τα πάντα, όπως επιχειρεί ο ΣΥΡΙΖΑ. H τελική διαχείριση της πανδημίας θεωρώ, ότι έχει θετικό πρόσημο.\nΚ. Κακλαμάνη ασκήθηκε πολύ έντονη κριτική για την πρόσφατη τροπολογία του Υπουργείου Υγείας για το ακαταδίωκτο, θα θέλαμε να καταλάβουμε γιατί η συγκεκριμένη τροπολογία ξεσήκωσε τέτοια θύελλα όταν αντίστοιχες τροπολογίες επί της διακυβέρνησης ΣΥΡΙΖΑ (ΟΑΣΘ, Επιτροπή Ντόπινγκ και ΤΑΙΠΕΔ) σχεδόν ξεχάστηκαν, θα ήθελα να μας απαντήσετε και ως γιατρός και ως κοινοβουλευτικός με τεράστια εμπειρία.\nΣωστά, τα επισημαίνετε, κ. Λαζού. Είναι, ότι σας έλεγα για τη λανθασμένη αντιπολιτευτική πολιτική του ΣΥΡΙΖΑ. Ως γιατρός μπορώ να κατανοήσω τη πικρία κάποιων συναδέλφων μου, να προσπαθούν να βοηθήσουν σε μία πρωτόγνωρη κατάσταση και παράλληλα να δέχονται επιθέσεις, από ανθρώπους που θέλουν να τους σύρουν ως και τα δικαστήρια. Για τη διάσταση όμως του προβλήματος ευθύνεται και η ίδια η Επιτροπή. Έδωσαν το δικαίωμα να την αμφισβητήσουν. Χωρίστηκαν. Ήταν σφάλμα, κάποια μέλη, να εκφράζουν δημοσίως διαφορετικές απόψεις, εκθέτοντας εμμέσως τα υπόλοιπα. Θα έπρεπε να εμφανίζονται με «μία γλώσσα και μία γραμμή». Επίσης, θα έπρεπε να αποφευχθεί και η πολυγλωσσία από κυβερνητικά στελέχη. Για τη περίπτωση της Επιτροπής είμαι σαφώς υπέρ του ακαταδίωκτου. Δεν ήταν δυνατόν π.χ. να ψηφίζετε ακαταδίωκτο για μέλη Οργανισμών, που διαχειρίζονται δεκάδες εκατομμύρια ευρώ και να «στήνονται στο εκτελεστικό απόσπασμα» άνθρωποι, που προσπαθούν να σώσουν ζωές προσφέροντας χρόνο και κόπο αφιλοκερδώς.\nΑς κινηθούμε στην παραδοχή ότι οι πολιτικές δυνάμεις έχουν πάντα στο μυαλό τους αυτό που εύσχημα αποκαλούν διεύρυνση, το είδαμε το προηγούμενο διάστημα από τον πρόεδρο του ΣΥΡΙΖΑ , το βλέπουμε και σήμερα από τον Κυριάκο Μητσοτάκη. Ωστόσο μας έχει προκύψει μια νέα πραγματικότητα, ορμώμενη από τα μέσα κοινωνικής δικτύωσης, παρατηρούμε πως όσο πιο σφοδρές είναι οι επικρίσεις τόσο καλύτερη είναι η ενσωμάτωση των προσώπων στους κομματικούς μηχανισμούς. Θα ήθελα ένα σχόλιο σας για αυτό.\nΟι απόψεις μου για τις πολιτικές διευρύνσεις είναι διαχρονικές και γνωστές. Μία διεύρυνση για να έχει μόνιμο πολιτικό αποτύπωμα, ιδιαίτερα σε μία εκλογική αναμέτρηση, πρέπει τα πρόσωπα που υποτίθεται ότι την εκφράζουν, να έχουν ουσιαστικό κοινωνικό αποτύπωμα στον Λαό. Εάν αυτό δεν ισχύει τότε δεν πρόκειται για πολιτική διεύρυνση αλλά για ικανοποίηση προσωπικών φιλοδοξιών από άτομα, που χθες υπηρετούσαν μία συγκεκριμένη πολιτική παράταξη και σήμερα θέλουν να μας πείσουν ότι υπηρετούν την ιδεολογία μίας άλλης. Τέτοιου τύπου διευρύνσεις στα 30 χρόνια της πολιτικής δημόσιας παρουσίας μου ήμουν πάντοτε αντίθετος.\nΕν μέσω δυσκολιών, θυμού , αγανάκτησης και αβεβαιότητας, φαίνεται πως η χώρα μας τα πήγε πολύ καλά στην πανδημία, ποια είναι η δική σας αίσθηση τι σας λέει η κοινωνία και ποιο νομίζεται ότι είναι το κλειδί της κυβέρνησης που διατηρεί την εμπιστοσύνη των πολιτών;\nΌπως προείπα, πιστεύω ότι το τελικό ισοζύγιο για τη διαχείριση της πανδημίας είναι θετικό. Και για το συγκεκριμένο θέμα, όσοι δεν θυμούνται, ήμουν από τους πρώτους, που άσκησα κριτική, χωρίς να ακούω, είτε όσους υποστήριζαν, ότι τα πάντα «πηγαίνουν ρολόι», είτε όσους έλεγαν ότι όλα ήταν «μαύρα κι’ άραχνα». Το κλειδί είναι, ότι η κυβέρνηση εργάζεται και προσπαθεί. Η κατάθεση του σχεδίου Ανάκαμψης στην Ε.Ε. σε χρόνο-ρεκόρ, ώστε να εισρεύσουν στα κρατικά ταμεία χρήματα υπεραπαραίτητα, για να λειτουργήσει ξανά η οικονομία, αποτελεί ένα πρόσφατο παράδειγμα. Γενικά μπορεί κάποιος να διαφωνεί, με τους χειρισμούς, μπορεί κάποιος να έχει διαφορετικές απόψεις για το καθένα ξεχωριστά, δικαιούται να ασκεί οποιαδήποτε κριτική αλλά το δεδομένο είναι το εξής: Η κυβέρνηση δουλεύει. Επιδιώκει να εφαρμόσει τη πολιτική της, μέσα σε εξαιρετικά δυσμενείς υγειονομικές αλλά και γεωπολιτικές συνθήκες κάτι, που ο κόσμος το αντιλαμβάνεται . Γίνονται λάθη αλλά είναι στα πλαίσια της λογικής. Και μη ξεχνάτε ζούμε πρωτόγνωρες καταστάσεις, όχι μόνο στην Ελλάδα.\nΠοιο θεωρείτε ότι είναι το στοίχημα της επόμενης ημέρας, με δεδομένο ότι η χώρα μας ταλαιπωρείται από οικονομική αβεβαιότητα τα τελευταία δέκα χρόνια, υφίσταται μια έντονη δραστηριότητα από τη γειτονική Τουρκία σε επίπεδο ρητορικής αλλά και σε επίπεδο προσφυγικών ροών, ενώ και η πανδημία έχει προκαλέσει ισχυρές πιέσεις και στους υγειονομικούς αλλά και στους συγγενείς που έχασαν τους δικούς τους ανθρώπους;\nΤο στοίχημα είναι, πάνω απ’ όλα να είμαστε υγιείς και να κερδίσουμε σιγά-σιγά τη καθημερινότητα μας. Θέλω, να πιστεύω, ότι πραγματικά θα έρθουν καλύτερες μέρες σε όλα τα επίπεδα. Στην οικονομία, το άνοιγμα του τουρισμού και τα χρήματα, που ελπίζω ότι θα δοθούν από την Ε.Ε. μέσω του Ταμείου Ανάκαμψης, θα βοηθήσουν σημαντικά. Υπό την προϋπόθεση πάντα, ότι στις Βρυξέλλες –επιτέλους- θα αντιληφθούν ότι η Ε.Ε. είναι 27 χώρες και όχι μόνο η Γερμανία, με τους «δορυφόρους» της. Κάτι ανάλογο ισχύει και για το πρόβλημα, που ακούει στο όνομα «Τουρκία».\nΗ Ελλάδα, με τη παρουσία του Νίκου Δένδια στην Άγκυρα απέδειξε, ότι διαθέτει το ανάστημα, για να απαντά στον Ερντογάν, όπως του αρμόζει. Ταυτόχρονα, έθεσε τα ξεκάθαρα όρια απέναντι σε ένα κράτος, το οποίο θεωρεί ότι μπορεί να παραβιάζει το Διεθνές Δίκαιο και τις διεθνείς συμβάσεις, χωρίς την ελάχιστη επίπτωση, όπως-δυστυχώς- έχει κάνει μέχρι σήμερα με την Κύπρο. Και τέλος, υπενθύμισε σε κάποιους, λίγους «εντός τειχών», ότι οι συμφωνίες τύπου Μαδρίτης και Ελσίνκι, που «διδάσκει» ως τις μέρες μας, μέσω του ΕΛΙΑΜΕΠ, ο κ. Σημίτης, μικραίνουν την Ελλάδα, αφού την οδηγούν στον ακρωτηριασμό της εθνικής της κυριαρχίας. Η σαφής τοποθέτηση του Κυριάκου Μητσοτάκη, ότι ο Ν. Δένδιας ακολούθησε κι’ ακολουθεί τη κυβερνητική γραμμή στο συγκεκριμένο ζήτημα ήταν η καλύτερη απάντηση για τους θιασώτες της πολιτικής, «με κάθε θυσία διάλογο», έστω κι’ αν έχει ηττημένη, τη Πατρίδα μας.\nΠροηγούμενο άρθροΗΠΑ: Ο Μπάιντεν διαβεβαιώνει ότι η παροχή καυσίμων “θα επανέλθει” το Σαββατοκύριακο\nΕπόμενο άρθροΣτην Ελλάδα οι πρώτες κρουαζιέρες της TUI Cruises


Εξώστης free press - No more tough love\nΣυναντηθήκαμε μετά από πολύ καιρό με μια αγαπημένη μου φίλη και η αλήθεια είναι πως είχαμε λείψει η μία στην άλλη και ο "καφές", που εγώ ποτέ δεν πίνω, έγινε μαραθώνιος. Και καταλήξαμε να λέμε τα εσώψυχά μας και για το είδος της αγάπης που θέλουμε στη ζωή μας και έχουμε πραγματικά ανάγκη.\nΚαι το συμπέρασμά μας: No more tough love.\nΤο ακριβώς αντίθετο θα έλεγα. Pure love. Αγάπη που προσφέρει κουλουράκι για να σε γλυκάνει. Αγάπη που χαιδεύει τα μαλλιά. Αγάπη που ευχαριστιέται με τα απλά και τα καθημερινά. Αγάπη που σε αφήνει ελεύθερο να αποφασίσεις τι θες.\nΝα φύγεις και να ξαναγυρίσεις γιατί δεν αντέχεις μακριά.\nΑγάπη που δεν κρίνει, δεν επιτίθεται, δε δημιουργεί ενοχές. Αγάπη που δεν χειραγωγεί και δεν ψυχαναγκάζει. Ούτε καταπιέζει, ούτε πνίγει. Αγάπη που δεν φοράει τον μανδύα "στο λέω για το καλό σου". Αυτή η αγάπη δεν ξέρει καλύτερα από μένα το δικό μου το καλό.\nΑγάπη, λοιπόν, που σε παίρνει από το χέρι και σου δείχνει δρόμο. Αυτή που ενώνει και χτίζει γέφυρες επικοινωνίας, που γεμίζει το μέσα σου και γαληνεύει την ψυχή σου. Αυτή που σε κάνει να νιώθεις ο εαυτός σου και που δεν αφήνει χώρο για ανταγωνισμό. Μόνο τρυφερά βλέμματα και αγνό ενδιαφέρον. Αγάπη που νοιάζεται και σε φροντίζει και εκφράζεται με τον έναν ή τον άλλο τρόπο- όποιον έχει ο καθένας για να την δείχνει.\nΑυτή που μαγειρεύει το αγαπημένο σου φαγητό και ας μην το έχει πετύχει. Αγάπη που ξέρει ν' αξιολογεί την προσπάθεια και που ξέρει ν' ακούει. Αγάπη που σου ψιθυρίζει γλυκόλογα στ' αυτί και σου στέλνει μηνύματα. Αγάπη που λέει " Μου λείπεις" και "Σε πεθύμησα". Αγάπη που γίνεται στίχος ποιήματος και ερωτική επιστολή και νανούρισμα. Αγάπη που γίνεται μούσα και έμπνευση.\nΑγάπη που σ' αφήνει ν' αφεθείς. Αυτή που βλέπει φώτα και όχι σκοτάδια. Αυτή που δεν βλέπει αδιέξοδα. Αγάπη που αναζητά την ουσία στις σχέσεις και όχι το φαίνεσθαι. Αγάπη που ηλεκτρίζει από τα θετικά vibes. Αγάπη που απελευθερώνει και σε κάνει καλύτερο άνθρωπο και φέρνει στη ζωή σου ομορφιά και χαμόγελο και τόξα ουράνια και αισιοδοξία. Αγάπη που σε κάνει να νιώθεις οικεία και ας έχεις να δεις τον άλλο αιώνες.\nΑγάπη που αν δεν υπάρχει στη ζωή σου, θα σου λείπει.\nΓι' αυτού του είδους την αγάπη μιλάμε.


Μήπως δεν φταίνε πάντα οι άλλοι; - PsychologyNow.gr\nΜήπως δεν φταίνε πάντα οι άλλοι;\nΝοε 3, 2014 5456\t0\nΣυνήθως κατηγορούμε τους άλλους, όταν τους θεωρούμε υπεύθυνους για τις δικές μας ατυχίες.\nΟρισμένοι άνθρωποι μπορεί να αποδίδουν αυτές τις ευθύνες στους γονείς τους και στον τρόπο που τους μεγάλωσαν, στις αρνητικές σχέσεις τους με τους άλλους, στις κοινωνικο-οικονομικές συνθήκες και σε άλλες δυσχέρειες της ζωής, θεωρώντας ότι «φταίνε» για τη δυστυχία και τις ατυχίες τους.\nΔεν υπάρχει αμφιβολία ότι η ζωή μπορεί να παρουσιάζει πολλές προκλήσεις και σίγουρα πολλές εμπειρίες μπορούν να μας προκαλέσουν πόνο. Ωστόσο, το να κατηγορούμε τους άλλους για τη δυστυχία μας, μας τοποθετεί αυτόματα στο ρόλο του «θύματος».\nΗ θυματοποίηση, είναι πολύ πιθανό να μας εξυπηρετεί σε κάποιες περιπτώσεις, καθώς το να τείνουμε το δάχτυλο και να κατηγορούμε τους άλλους είναι, ίσως, μια «βολική» δικαιολογία για τη δυστυχία που βιώνουμε και μας απαλλάσσει από την ανάληψη ευθύνης για την πολλή προσωπική δουλειά που χρειάζεται για να φτάσουμε στο στάδιο της προσωπικής ανάπτυξης και ευεξίας.\nΩστόσο, όταν η θυματοποίηση γίνεται στάση ζωής, το άτομο αναπτύσσει μια πικρία, απογοήτευση και αδυναμία και υποφέρει από αυτό που έχει αναφερθεί ως «σιωπηλή απόγνωση».\nΈχει παρατηρηθεί πως εκείνοι που κατηγορούμε για τις προσωπικές μας ατυχίες συχνά δεν γνωρίζουν ( ή ακόμα και δεν ενδιαφέρονται) για το πώς αισθανόμαστε. Φυλακιζόμαστε μέσα στη δική μας πικρία και απογοήτευση και ο μόνος άνθρωπος που καταλήγουμε να πληγώνουμε είναι ο εαυτός μας. Όσο δικαιολογημένα κι αν είναι τα συναισθήματά μας, το μόνο που συμβαίνει στην πραγματικότητα είναι να στερούμε από τον εαυτό μας τη δυνατότητα να γίνει χαρούμενος, υγιής και επιτυχημένος.\nΤο να αποστασιοποιηθούμε από το ρόλο του θύματος και να αποφεύγουμε να κατηγορούμε τους άλλους, σε καμία περίπτωση δεν αποτρέπει τη βίωση της αδικίας, ούτε δικαιολογεί τους ανθρώπους που μας συμπεριφέρονται με άσχημο τρόπο, ούτε παραγνωρίζει τις πραγματικές δυσκολίες της ζωής. Μας δίνει, όμως, τη δύναμη να αποκτήσουμε ξανά την ελευθερία και τη δύναμη που βρίσκονται μέσα μας.\nΚλείνοντας, όσο εύκολο, «βολικό» και, κάποιες φορές, δελεαστικό κι αν είναι να κατηγορούμε τους άλλους για την προσωπική μας δυστυχία, μακροπρόθεσμα φαίνεται πως αυτή η στάση μας στερεί τη δυνατότητα να είμαστε υπεύθυνοι του εαυτού μας. Χάνουμε την ευκαιρία να ανακαλύψουμε τις πραγματικές μας δυνατότητες, τις οποίες μπορούμε να συνειδητοποιήσουμε μόνο όταν αναλάβουμε πλήρη ευθύνη για την πορεία και το σκοπό της ζωής μας.\nΤο συγκεκριμένο άρθρο αποτελεί κριτική παρουσίαση του βιβλίου “How to Let Go of Negative Thoughts & Emotions- A Practical Guide”\nPsychologyNow Team 47713\nΜαρία Ιωαννίδου 19255\nΧάρις Κατάκη 14329\nΚωνσταντίνα Ξιφαρά 317\nΝάνσυ Κακάρογλου 1865\nΑΡΙΣΤΟΝΙΚΗ ΘΕΟΔΟΣΙΟΥ-ΤΡΥΦΩΝΙΔΟΥ 1681


ΠΡΟΕΔΡΙΚΟ ΔΙΑΤΑΓΜΑ 43/2013 - Άρθρο 9/ΠΑΡΑΓΡΑΦΟΣ 7\n80 Α' 2013\nΠΡΟΕΔΡΙΚΟ ΔΙΑΤΑΓΜΑ 43/2013\nΚανονισμός Oικovoμικής Διαχείρισης Evιαίας Ανεξάρτητης Aρχής Δημοσίων Συμβάσεων [Ε.Α.Α.ΔΗ.ΣΥ.].\nΆρθρο 9 - Χρηματικά εντάλματα\nΝΟΜΟΣ 4155/2013 - ΚΕΦΑΛΑΙΟ ΠΕΜΠΤΟ/Άρθρο 58/ΠΑΡΑΓΡΑΦΟΣ 3\nΝΟΜΟΣ 4587/2018 - Άρθρο 48/ΠΑΡΑΓΡΑΦΟΣ 1\nΝΟΜΟΣ 4587/2018 - Άρθρο 48/ΠΑΡΑΓΡΑΦΟΣ 6\nΆρθρο 1 - Σκοπός − Αντικείμενο\nΆρθρο 2 - Οικονομικό Έτος\nΆρθρο 3 - Όργανο διοίκησης και διαχείρισης των πόρων\nΆρθρο 4 - Προϋπολογισμός\nΆρθρο 5 - Έσοδα\nΆρθρο 6 - Δαπάνες\nΆρθρο 7 - Διαδικασία έγκρισης δαπάνης\nΆρθρο 8 - Διαδικασία εκκαθάρισης\nΆρθρο 10 - Τρόπος πληρωμής των δαπανών\nΆρθρο 11 - Προπληρωμές\nΆρθρο 12 - Ταμειακή διαχείριση\nΆρθρο 13 - Εξόφληση Χρηματικών Ενταλμάτων\nΆρθρο 14 - Απόδοση των υπέρ του Δημοσίου και τρίτων κρατήσεων\nΆρθρο 15 - Βιβλία\nΆρθρο 16 - Ετήσιες οικονομικές καταστάσεις\nΆρθρο 17 - Έλεγχος οικονομικής διαχείρισης\nΆρθρο 18 - Προμήθειες\nΆρθρο 19 - Μισθώσεις − Εκμισθώσεις − Αγορές Εκποιήσεις Ακινήτων\nΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 43\n1. Τις διατάξεις: α. Του άρθρου 4 παρ. 3 εδάφιο β΄ του ν. 4013/2011 (Α΄ 204), όπως αντικαταστάθηκε με το άρθρο 238 παρ. 2 περ. β΄ του ν. 4072/2012 (Α΄ 86). β. Του π.δ/τος 205/1998 (Α΄ 163). γ. Της υπ’ αριθμ. Υ 48/9−07−2012 (Β΄ 2105) απόφασης του Πρωθυπουργού «Καθορισμός αρμοδιοτήτων του Αναπληρωτή Υπουργού Οικονομικών Χρήστου Σταϊκούρα». δ. Του άρθρου 90 του Κώδικα Νομοθεσίας για την Κυβέρνηση και τα Κυβερνητικά Όργανα που κυρώθηκε με το άρθρο πρώτο του π.δ/τος 63/2005 (Α΄ 98).\n2. Το υπ’ αριθμ. 121/14.1.2013 έγγραφο του Προέδρου της της Ενιαίας Ανεξάρτητης Αρχής Δημοσίων Συμβάσεων [Ε.Α.Α.ΔΗ.ΣΥ.], από το οποίο προκύπτει ότι το παρόν σχέδιο καταρτίστηκε, σύμφωνα με την ανωτέρω εξουσιοδοτική διάταξη, από την Ε.Α.Α.ΔΗ.ΣΥ.\n3. Το γεγονός ότι από την έκδοση του παρόντος διατάγματος προκαλείται δαπάνη σε βάρος του προϋπολογισμού της Ενιαίας Ανεξάρτητης Αρχής Δημοσίων Συμβάσεων, το ύψος της οποίας δεν μπορεί να προβλεφθεί, διότι πρόκειται για δαπάνη η οποία σχετίζεται με πραγματικά γεγονότα τα οποία δεν είναι στην παρούσα χρονική περίσταση καθορισμένα.\n4. Την υπ’ αριθμ. 15/2013 γνωμοδότηση του Συμβουλίου της Επικρατείας, με πρόταση του Αναπληρωτή Υπουρ−\nγού Οικονομικών, αποφασίζουμε:\nΤα Χ.Ε. δεν επιτρέπεται να φέρουν ξέσματα, προσθήκες, αλλοιώσεις, διαγραφές και παρεγγραφές.\nΑθήνα, 15 Μαρτίου 2013\nΆρθρο 1Σκοπός − Αντικείμενο\nΑντικείμενο του παρόντος Κανονισμού είναι ο καθορισμός του τρόπου διάθεσης και διαχείρισης των πιστώσεων της Ε.Α.Α.ΔΗ.ΣΥ, καθώς και ο τρόπος εκτέλεσης των κάθε είδους δαπανών της.\nΆρθρο 2Οικονομικό ΈτοςΠΑΡΑΓΡΑΦΟΣ 1\nΟικονομικό έτος είναι η χρονική περίοδος η οποία περιλαμβάνει τις διοικητικές πράξεις και τα γεγονότα, τα οποία σχετίζονται με τη διαχείριση των πιστώσεων και την εκτέλεση των δαπανών της Ε.Α.Α.ΔΗ.ΣΥ.\nΤο οικονομικό έτος αρχίζει την 1η Ιανουαρίου και λήγει την 31η Δεκεμβρίου του ίδιου ημερολογιακού έτους.\nΆρθρο 3Όργανο διοίκησης και διαχείρισης των πόρωνΠΑΡΑΓΡΑΦΟΣ 1\nΗ διοίκηση και διαχείριση των πόρων της Ε.Α.Α.ΔΗ.ΣΥ ασκείται από αυτήν.\nΜε απόφαση του Προέδρου της Αρχής είναι δυνατή η παροχή εξουσιοδότησης σε άλλα όργανά της να υπογράφουν «με εντολή Προέδρου» έγγραφα ή άλλες πράξεις διαχείρισης.\nΟι αναγκαίες, για τη λειτουργία της Ε.Α.Α.ΔΗ.ΣΥ και την εκπλήρωση της αποστολής της, πιστώσεις, εγγράφονται υπό ίδιο κωδικό στον προϋπολογισμό του Υπουργείου Ανάπτυξης, Ανταγωνιστικότητας Μεταφορών Υποδομών και Δικτύων.\nΆρθρο 5ΈσοδαΠΑΡΑΓΡΑΦΟΣ 1\nΠόροι της Ε.Α.Α.ΔΗ.ΣΥ είναι οι εξής: α) η κράτηση ύψους 0,10% η οποία υπολογίζεται επί της αξίας, εκτός Φ.Π.Α., της αρχικής, καθώς και κάθε συμπληρωματικής σύμβασης για τις συμβάσεις που υπάγονται στην αρμοδιότητα της Αρχής, σύμφωνα με το άρθρο 2 του ν. 4013/2011. β) Τόκοι και λοιπά έσοδα από τη διαχείριση των κεφαλαίων της. γ) Δωρεές, κληρονομιές, κληροδοσίες ή εισφορές τρίτων. δ) Έσοδα προερχόμενα από την Ευρωπαϊκή Ένωση. ε) Χρηματοδότηση μέσω της συλλογικής απόφασης έργου (ΣΑΕ) του Υπουργείου Ανάπτυξης, Ανταγωνιστικότητας Μεταφορών Υποδομών και Δικτύων για τη συμμετοχή της στο Πρόγραμμα Δημοσίων Επενδύσεων, σε ευρωπαϊκά ή συγχρηματοδοτούμενα προγράμματα, στ) Κάθε άλλος νόμιμος πόρος.\nΟι εισπράξεις των εσόδων ενεργούνται από την τράπεζα στην οποία έχει συσταθεί ο ειδικός λογαριασμός της Ε.Α.Α.ΔΗ.ΣΥ. Οι εισπράξεις, για κάθε μία από τις οποίες εκδίδεται σχετικό γραμμάτιο είσπραξης, καταχωρίζονται ως έσοδα της Αρχής στα οικεία βιβλία, με βάση τις έγγραφες αναγγελίες της τράπεζας που διενήργησε την είσπραξη.\nΟι δαπάνες της Ε.Α.Α.ΔΗ.ΣΥ αφορούν ιδίως: α) Την καταβολή αποδοχών, πρόσθετων αμοιβών, ασφαλιστικών εισφορών, εξόδων κίνησης και λοιπών αποζημιώσεων στο προσωπικό που υπηρετεί στην Αρχή, στον Πρόεδρο, τα Μέλη και τα όργανά της. β) Την πληρωμή ενοικίων και κοινοχρήστων ακινήτων ή κινητών που μισθώνει η Αρχή με κοινή ή χρηματοδοτική μίσθωση, καθώς και την ασφάλιση κτιρίων, επίπλων κ.λπ. γ) Την κάλυψη των κάθε είδους λειτουργικών εξόδων (προμήθεια γραφικής ύλης, φωτισμός, θέρμανση, τηλεφωνικά, ταχυδρομικά και τηλεγραφικά έξοδα, λοιπές προμήθειες αναλώσιμων υλικών κ.λπ.). δ) Την αγορά κτιρίων ή γηπέδων για την ανέγερση κτιρίων ή επέκταση υφιστάμενων εγκαταστάσεων και εξυπηρέτηση συναφών δανείων. ε) Την εκπαίδευση και επιμόρφωση του προσωπικού. στ) Την επισκευή και συντήρηση κτιρίων, εγκαταστάσεων, επίπλων, μηχανημάτων, οργάνων και σκευών. ζ) Την εκπόνηση μελετών, πραγματοποίηση ερευνών και την λήψη (παροχή) κάθε είδους υπηρεσιών από τρίτους. η) Την προμήθεια ηλεκτρονικού εξοπλισμού και λογισμικού, καθώς και την προσαρμογή, αναβάθμιση, βελτίωση και επέκταση αυτών. θ) Την προμήθεια επίπλων, σκευών και λοιπών ειδών εξοπλισμού. ι) Την έκδοση εντύπων. ια) Τη δημοσίευση ανακοινώσεων σε έντυπο και ηλεκτρονικό τύπο. ιβ) Τις δημόσιες σχέσεις. ιγ) Συνδέσεις και συνδρομές σε εταιρείες παρακολούθησης αγορών και τράπεζες πληροφοριών, καθώς και εισφορές σε διεθνείς οργανισμούς στους οποίους συμμετέχει. ιδ) Κάθε άλλη δαπάνη που προβλέπεται από διάταξη νόμου ή εξυπηρετεί και προάγει τους σκοπούς της.\nΆρθρο 7Διαδικασία έγκρισης δαπάνηςΠΑΡΑΓΡΑΦΟΣ 1\nΔιατάκτης των δαπανών της Αρχής είναι ο Πρόεδρός της. Πριν από κάθε ενέργεια για την εκτέλεση οποιασδήποτε δαπάνης απαιτείται η έγκριση του Προέδρου της Αρχής ή των εξουσιοδοτημένων από αυτόν οργάνων σύμφωνα με τα οριζόμενα στον παρόντα Κανονισμό.\nΟ Πρόεδρος δύναται με απόφασή του να μεταβιβάζει την αρμοδιότητα έγκρισης δαπανών στον Γενικό Διευθυντή.\nΗ έγκριση παρέχεται με ιδιαίτερο έγγραφο που συντάσσεται σε δύο αντίτυπα από τη Διεύθυνση Διοικητικής και Οικονομικής Υποστήριξης και υπογράφεται από τον Πρόεδρο ή από το όργανο που έχει την αρμοδιότητα αυτή.\nΣτο έγγραφο αναγράφονται: α) Οι διατάξεις νόμων ή διοικητικών πράξεων στις οποίες στηρίζεται η δαπάνη. β) Το είδος και η αιτία της δαπάνης. γ) Το οικονομικό έτος. δ) Η προκαλούμενη επιβάρυνση του προϋπολογισμού. ε) Ο κωδικός αριθμός εξόδου του προϋπολογισμού της Επιτροπής στον οποίο θα καταλογισθεί η δαπάνη. στ) Τα στοιχεία της εξουσιοδοτικής απόφασης της Αρχής σε όσες περιπτώσεις η έγκριση της δαπάνης γίνεται από εξουσιοδοτημένο όργανο. Επί του εγγράφου βεβαιώνεται από τον προϊστάμενο του αρμοδίου τμήματος, βάσει των στοιχείων που τηρούνται σ’ αυτό, ότι υφίσταται πίστωση και δεν γίνεται υπέρβασή της. 4α: Στην Αρχή τηρείται βιβλίο εγκρίσεων και εντολών πληρωμής, όπου καταχωρούνται κατά αύξοντα αριθμό όλες οι αναλαμβανόμενες υποχρεώσεις. 4β: Αναληφθείσα υποχρέωση δαπάνης ανατρέπεται εν όλω ή εν μέρει ύστερα από πρόταση του αρμόδιου διατάκτη και καταχωρείται στο οικείο βιβλίο κατά αύξοντα αριθμό.\nΜετά από την έγκριση της δαπάνης, το αρμόδιο όργανο προβαίνει στις νόμιμες ενέργειες για την εκτέλεσή της.\nΟι εγκρίσεις δαπανών, που βαρύνουν εξ ολοκλήρου ή τμηματικά τα επόμενα οικονομικά έτη, φυλάσσονται από το αρμόδιο τμήμα μέχρι την ολοσχερή εξόφλησή τους, σε ιδιαίτερο φάκελο και, με την έναρξη κάθε οικονομικού έτους, καταχωρίζονται στα οικεία βιβλία κατά το ποσό που αντιστοιχεί στο νέο έτος και κατ’ απόλυτη προτεραιότητα.\nΟι καταρτιζόμενες συμβάσεις για λογαριασμό της Αρχής περιλαμβάνουν απαραίτητα τον αριθμό και τη χρονολογία της απόφασης του αρμόδιου οργάνου που εγκρίνει τη δαπάνη.\nΠροκειμένου περί διορισμών, εντάξεων και μετατάξεων του προσωπικού, βεβαιώνεται από τον προϊστάμενο του αρμόδιου τμήματος η ύπαρξη της αναγκαίας για την αντιμετώπιση της δαπάνης πίστωσης, για μεν τους διορισμούς στη σχετική προκήρυξη ή στην πράξη διορισμού, εφόσον ο διορισμός ενεργείται κατά νόμον χωρίς διαγωνισμό, για δε τις εντάξεις και μετατάξεις επί των οικείων πράξεων.\nΆρθρο 8Διαδικασία εκκαθάρισηςΠΑΡΑΓΡΑΦΟΣ 1\nΗ εκκαθάριση των εξόδων, ήτοι ο προσδιορισμός των δικαιωμάτων των πιστωτών της Αρχής, ενεργείται από το αρμόδιο τμήμα με πράξη που εμφανίζει ολογράφως και αριθμητικώς το εκκαθαριζόμενο χρηματικό ποσό.\nΗ κατά την προηγούμενη παράγραφο πράξη μονογράφεται από τα υπηρεσιακά όργανα που συμπράττουν στον έλεγχο των δικαιολογητικών, υπογράφεται δε από τον προϊστάμενο της υπηρεσίας που εκκαθαρίζει τη δαπάνη.\nΕπί ενιαίας εκκαθάρισης περισσότερων απαιτήσεων ενός ή περισσότερων δικαιούχων επισυνάπτεται στα δικαιολογητικά και συγκεντρωτική κατάσταση των επιμέρους ποσών. Στην κατάσταση αυτή συντάσσεται η προβλεπόμενη πράξη εκκαθάρισης της δαπάνης.\nΣτα δικαιολογητικά των δαπανών δεν συγχωρείται η ύπαρξη ξεσμάτων ή αλλοιώσεων. Σε περίπτωση διόρθωσης επί της πράξεως εκκαθάρισης της δαπάνης, οι διορθωτέοι αριθμοί ή οι διορθωτέες λέξεις διαγράφονται με μία μόνη ερυθρά γραμμή, η δε αναγραφή του ορθού γίνεται με παραπομπή ή με παρεγγραφή. Οι διορθώσεις αυτές μονογράφονται από τον υπάλληλο που εκκαθαρίζει τη δαπάνη.\nΌταν κατά την άσκηση ελέγχου διαπιστώνονται ελλείψεις ή ατέλειες των δικαιολογητικών, επαναφέρονται αυτά προς συμπλήρωση στην αρμόδια υπηρεσία.\nΆρθρο 9Χρηματικά εντάλματαΠΑΡΑΓΡΑΦΟΣ 1\nΟι εκκαθαριζόμενες από την αρμόδια υπηρεσία δαπάνες πληρώνονται, βάσει χρηματικών ενταλμάτων (Χ.Ε.) σε βάρος της οικείας πίστωσης του προϋπολογισμού και πάντοτε εντός των προβλέψεων αυτού και των εκάστοτε υπολοίπων του λογαριασμού ταμειακής διαχείρισης της Αρχής.\nΣτα εν λόγω Χ.Ε. αναγράφονται: α) ο τίτλος της Αρχής, β) το οικονομικό έτος, γ) ο κωδικός αριθμός του εξόδου στον οποίο καταλογίζεται η δαπάνη, δ) ο αύξων αριθμός του εντάλματος και ο σχετικός αριθμός πρωτοκόλλου του συνοδεύοντος τα δικαιολογητικά εγγράφου, ε) ο αριθμός και η χρονολογία της απόφασης για την εκτέλεση της δαπάνης, στ) το πληρωτέο ποσό ολογράφως και αριθμητικώς, ζ) το ονοματεπώνυμο του δικαιούχου και κάθε άλλο στοιχείο προσδιοριστικό της ταυτότητάς του, προκειμένου δε περί νομικού προσώπου, ο ακριβής τίτλος και η έδρα του, η) η τράπεζα που θα ενεργήσει την πληρωμή, θ) ο τόπος και ο χρόνος έκδοσης, και ι) οι υπογραφές των αρμόδιων κατά την παρ. 2 του άρθρου 3 του παρόντος Κανονισμού προσώπων.\nΣτα ανωτέρω Χ.Ε. παρατίθεται ανάλυση στην οποία αναγράφεται το πληρωτέο στο δικαιούχο ποσό και οι τυχόν υπέρ του δημοσίου και τρίτων κρατήσεις.\nΣτα χρηματικά εντάλματα προπληρωμής, εκτός από τα ανωτέρω στοιχεία, αναγράφεται και η προθεσμία απόδοσης λογαριασμού.\nΣτα τιμολόγια ή αποδείξεις των πιστωτών της Αρχής επί των οποίων στηρίζεται η έκδοση του Χ.Ε., σημειώνεται με ειδική σφραγίδα ο αριθμός αυτού.\nΤα Χ.Ε. συντάσσονται σε τρία αντίτυπα. Από αυτά το πρώτο φέρει την ένδειξη «ΠΡΩΤΟΤΥΠΟ», το δεύτερο «ΑΝΤΙΓΡΑΦΟ» και το τρίτο «ΣΤΕΛΕΧΟΣ». Στο αντίγραφο και το στέλεχος του Χ.Ε. υπό την ένδειξη «συνημμένο» σημειώνονται περιληπτικά τα δικαιολογητικά που στηρίζουν την έκδοσή του.\nΕπί κοινών και ομοειδών απαιτήσεων περισσότερων δικαιούχων επιτρέπεται η έκδοση ενός μόνο Χ.Ε.. Στην περίπτωση αυτή στο πρωτότυπο του εντάλματος και στο αντίγραφό του επισυνάπτεται ονομαστική κατάσταση των δικαιούχων, που περιλαμβάνει σε ιδιαίτερες στήλες όλα τα προσδιοριστικά της ταυτότητας καθενός δικαιούχου στοιχεία, την αιτία της πληρωμής, το ποσό της απαίτησης καθενός, τις τυχόν αναλογούσες σ’ αυτούς κρατήσεις υπέρ του δημοσίου και τρίτων, το μετά την αφαίρεση των κρατήσεων απομένον ποσό και τα αθροίσματα των ποσών κάθε στήλης. Στην κατάσταση αυτή συντάσσεται η πράξη εκκαθάρισης.\nΕπιτρέπεται η έκδοση Χ.Ε. βάσει δικαιολογητικών συνημμένων σε άλλο Χ.Ε. Στην περίπτωση αυτή, επί του αντιγράφου και του στελέχους αυτού γίνεται σημείωση παραπομπής στο Χ.Ε. στο οποίο έχουν επισυναφθεί τα δικαιολογητικά.\nΤα χρηματικά εντάλματα μονογράφονται και υπογράφονται από τα αρμόδια όργανα. Έπειτα αριθμούνται κατά σειρά καταχώρησης στο ημερολόγιο χρηματικών ενταλμάτων και καταχωρούνται στα οικεία βιβλία.\nΆρθρο 10Τρόπος πληρωμής των δαπανώνΠΑΡΑΓΡΑΦΟΣ 1\nΌλες οι δαπάνες της Ε.Α.Α.ΔΗ.ΣΥ πληρώνονται με επιταγές και σε βάρος του τηρούμενου σε τράπεζα ή άλλο πιστωτικό ίδρυμα λογαριασμού. Επιτρέπεται, επίσης, η πληρωμή των οφειλών και με εντολή μεταφοράς με τη μεσολάβηση της τράπεζας που ασκεί την διαχείριση σε πίστωση λογαριασμού των δικαιούχων που τηρούνται σε πιστωτικό ίδρυμα ή τράπεζα.\nΠληρωμές για δαπάνες αποδοχών των υπαλλήλων της Αρχής μπορεί να ενεργούνται με μία, κατ’ είδος δαπάνης, επιταγή εις διαταγήν υπαλλήλου της Αρχής, προς καταβολή των σχετικών ποσών στους δικαιούχους. Οι πληρωμές των αποδοχών δύνανται να πραγματοποιούνται μέσω του τραπεζικού συστήματος μετά από απόφαση της Αρχής\nΟι επιταγές και οι εντολές μεταφοράς υπογράφονται από τον Προϊστάμενο της υπηρεσίας ή τον νόμιμο αναπληρωτή του, που εκδίδει το Χ.Ε. και τον Πρόεδρο της Αρχής ή άλλο όργανο που ορίζεται με απόφαση της Αρχής.\nΕπιτρέπεται η έκδοση χρηματικών ενταλμάτων προπληρωμής (ΧΕΠ) προς αντιμετώπιση δαπανών για τις οποίες είναι λόγω της φύσεώς τους ή της επείγουσας υπηρεσιακής ανάγκης δυσχερής η τήρηση των διατυπώσεων, που προβλέπονται από τις ισχύουσες διατάξεις. Τα ΧΕΠ εκδίδονται κατόπιν αιτιολογημένης απόφασης του Προέδρου της Αρχής.\nΆρθρο 12Ταμειακή διαχείρισηΠΑΡΑΓΡΑΦΟΣ 1\nΔιαχειριστής της Ε.Α.Α.ΔΗ.ΣΥ είναι η τράπεζα στην οποία έχει ανοιχθεί ο ειδικός λογαριασμός της Αρχής.\nΗ τράπεζα, κατά την εξόφληση της επιταγής, τηρεί την τραπεζική διαδικασία. Τα σχετικά δικαιολογητικά της διαδικασίας αυτής και οι εξοφλητικές αποδείξεις των δικαιούχων, παραμένουν στην τράπεζα. Την εξόφληση της επιταγής υποχρεούται η τράπεζα να αναγγείλει στην Αρχή.\nΔικαιολογητικό της πληρωμής αποτελεί το Χ.Ε. και η αναγγελία για τη χρέωση του λογαριασμού της Αρχής στην τράπεζα και την εκτέλεση κάθε εντολής πληρωμής των δικαιούχων.\nΑν οι πληρωμές ενεργούνται με εντολές μεταφοράς, δεν απαιτείται η προσκόμιση δικαιολογητικών νομιμοποίησης, ούτε εξοφλητική απόδειξη του δικαιούχου. Η απόδειξη εκτέλεσης της εντολής μεταφοράς ή χρέωσης του λογαριασμού της Αρχής με πίστωση του δικαιούχου αποτελεί στην εν λόγω περίπτωση δικαιολογητικό της γενόμενης πληρωμής.\nΓια τους περιορισμούς έκδοσης ΧΕΠ, τις υποχρεώσεις και τις ευθύνες υπολόγων ΧΕΠ, την απόδοση λογαριασμού, τα ειδικότερα θέματα που αφορούν στην ανάληψη υποχρεώσεων καθώς και για οποιοδήποτε άλλο ζήτημα οικονομικής διαχείρισης της Αρχής, που δεν ρυθμίζεται με τον παρόντα Κανονισμό, εφαρμόζονται αναλόγως, οι διατάξεις του Νόμου περί Δημοσίου Λογιστικού και των κανονιστικών διοικητικών πράξεων, που έχουν εκδοθεί κατ’ εξουσιοδότηση αυτού, όπως εκάστοτε ισχύουν.\nΆρθρο 13Εξόφληση Χρηματικών ΕνταλμάτωνΠΑΡΑΓΡΑΦΟΣ 1\nΗ εξόφληση των Χ.Ε. ενεργείται είτε με υπογραφή του δικαιούχου ή του νόμιμου αντιπροσώπου του επί του Χ.Ε. είτε με ιδιαίτερη εξοφλητική απόδειξη. Σε κάθε περίπτωση παραπλεύρως της υπογραφής του δικαιούχου σημειώνονται ο αριθμός της επιταγής, τα στοιχεία της αστυνομικής ταυτότητας ή του κατά νόμο πιστοποιητικού ή εγγράφου που αποδεικνύει την ταυτότητα του εξοφλούντος, ως και η διεύθυνση της κατοικίας του. Σε περίπτωση διενέργειας πληρωμής οφειλών του οργανισμού με εντολή μεταφοράς, το αρμόδιο για την εξόφληση όργανο αναγράφει επί του εξοφλούμενου τίτλου, ότι αυτός εξοφλήθηκε με εντολή μεταφοράς και σημειώνει συγχρόνως τον αύξοντα αριθμό και την ημερομηνία της, καθώς και τον αριθμό της σχετικής απόδειξης της τράπεζας για την εκτέλεση της εντολής μεταφοράς και θέτει την υπογραφή του.\nΗ τράπεζα που ασκεί την ταμειακή διαχείριση αναγράφει τόσο επί του τηρούμενου σ’ αυτή λογαριασμού της Αρχής, όσο και επί των αποστελλόμενων σ’ αυτήν αντιγράφων των λογαριασμών και των αναγγελιών χρέωσης τούτων, τους αριθμούς των εξοφλουμένων επιταγών και εντολών μεταφοράς. Ο έλεγχος προς διαπίστωση της συμφωνίας αντιγράφων των λογαριασμών προς τις αντίστοιχες εγγραφές στο βιβλίο Ημερολογίου και στο βιβλίο Επιταγών και Εντολών Μεταφοράς ενεργείται από υπάλληλο της Αρχής, οριζόμενο κάθε φορά από τον Πρόεδρο της Αρχής, οπωσδήποτε όμως διάφορο από εκείνον που τηρεί τα βιβλία Ημερολογίου και Επιταγών και Εντολών Μεταφοράς.\nΗ εξόφληση των δικαιούχων πρέπει να στηρίζεται σε πρωτότυπα Χ.Ε., για τον έλεγχο της γνησιότητας των οποίων ευθύνεται προσωπικά έναντι της Αρχής το εντεταλμένο για το σκοπό αυτό όργανο.\nΤα Χρηματικά Εντάλματα Πληρωμής, που παραμένουν ανεξόφλητα εν όλω ή εν μέρει, μέχρι της λήξεως του οικονομικού έτους, ακυρώνονται για το ποσό που παραμένουν ανεξόφλητα, οι δε υποχρεώσεις, εις τις οποίες αυτά αναφέρονται, μεταφέρονται ως έξοδα του επόμενου οικονομικού έτους. Η ακύρωση ενεργείται με πράξη του διατάκτη της δαπάνης πάνω στο πρωτότυπο του χρηματικού εντάλματος και καταχωρείται με ερυθρά γραφή στα οικεία βιβλία.\nΆρθρο 14Απόδοση των υπέρ του Δημοσίου και τρίτων κρατήσεωνΠΑΡΑΓΡΑΦΟΣ 1\nΟι επί των Χ.Ε αναγραφόμενες κρατήσεις πληρώνονται με επιταγές ή εντολές μεταφοράς.\nΣύμφωνα με τις κείμενες διατάξεις, η Αρχή υποχρεούται να προβαίνει στην απόδοση των υπέρ του Δημοσίου και τρίτων κρατήσεων επί των Χ.Ε. που εξοφλήθηκαν ή εκδόθηκαν κατά τον προηγούμενο μήνα, όσων μεν αφορούν το Δημόσιο με επιταγή εκδιδόμενη σε διαταγή της αρμόδιας ΔΟΥ, όσων δε αφορούν τρίτους, είτε με επιταγή εκδιδόμενη σε διαταγή τράπεζας ή άλλου πιστωτικού οργανισμού είτε με εντολή μεταφοράς.\nΟι εκδιδόμενες σε διαταγή Δ.Ο.Υ επιταγές γίνονται δεκτές από αυτές, ανεξάρτητα από το ποσό, έναντι έκδοσης απόδειξης είσπραξης, η οποία αποστέλλεται από αυτές στην Αρχή.\nΆρθρο 15ΒιβλίαΠΑΡΑΓΡΑΦΟΣ 1\nΤο Τμήμα Οικονομικής Υποστήριξης της Διεύθυνσης Διοικητικής και Οικονομικής Υποστήριξης τηρεί υποχρεωτικά: α) Γενικό Ημερολόγιο, β) Γενικό Καθολικό. γ) Βιβλίο απογραφών και ισολογισμών. δ) Ημερολόγιο εγγραφών και ισολογισμού. ε) Μητρώο παγίων. στ) Βιβλίο επιταγών και εντολών μεταφοράς. ζ) Μητρώο που εμφανίζει αριθμητικά το κάθε είδους, κατηγορίας και ιδιότητας προσωπικό. η) Κάθε άλλο βιβλίο του οποίου η τήρηση προβλέπεται από γενική ή ειδική διάταξη ή ήθελε κριθεί απαραίτητη από την Αρχή. Επίσης, για λόγους διαχειριστικής τάξης, η Αρχή τηρεί αναλυτικά καθολικά όλων των λογαριασμών, καθώς επίσης και ισοζύγια γενικού καθολικού και αναλυτικών καθολικών.\nΕπιτρέπεται η χρήση μηχανογραφικών μέσων και συστημάτων πληροφορικής βάση ειδικών κατά περίπτωση προγραμμάτων, για την κατάρτιση και εκτέλεση του Ισολογισμού και του Προϋπολογισμού.\nΗ θεώρηση των βιβλίων, στοιχείων και καταστάσεων που αναφέρονται στο άρθρο αυτό γίνεται από τη αρμόδια Δ.Ο.Υ ή από τον Πρόεδρο της Αρχής ή από τον εξουσιοδοτημένο από αυτόν αναπληρωτή του.\nΆρθρο 16Ετήσιες οικονομικές καταστάσειςΠΑΡΑΓΡΑΦΟΣ 1\nΗ Ε.Α.Α.ΔΗ.ΣΥ συντάσσει και τις ακόλουθες ετήσιες οικονομικές καταστάσεις, οι οποίες υποβάλλονται στον Υπουργό Ανάπτυξης, Ανταγωνιστικότητας Μεταφορών Υποδομών και Δικτύων και τον Υπουργό Οικονομικών: α) Κατάσταση ισολογισμού τέλους χρήσης. β) Κατάσταση λογαριασμού αποτελεσμάτων χρήσης. γ) Προσάρτημα του ισολογισμού και των αποτελεσμάτων χρήσης.\nΟι καταστάσεις αυτές καταρτίζονται το αργότερο εντός τεσσάρων (4) μηνών από τη λήξη του διαχειριστικού έτους, με ημερομηνία σύνταξης την 31η Δεκεμβρίου εκάστου έτους και υποβάλλονται στα αρμόδια ελεγκτικά όργανα.\nΤα στοιχεία των ετήσιων οικονομικών καταστάσεων δημοσιεύονται σε δύο (2) ημερήσιες εφημερίδες ευρείας κυκλοφορίας και στην Εφημερίδα της Κυβερνήσεως. Τα στοιχεία αυτά υποβάλλονται και στον Πρόεδρο της Βουλής.\nΆρθρο 17Έλεγχος οικονομικής διαχείρισηςΠΑΡΑΓΡΑΦΟΣ 1\nΟ τακτικός έλεγχος της οικονομικής διαχείρισης των πόρων της Αρχής και ο έλεγχος των ετήσιων οικονομικών καταστάσεων γίνεται από δύο (2) ορκωτούς ελεγκτές−λογιστές που ορίζονται με απόφαση της Αρχής. Οι δαπάνες του ελέγχου βαρύνουν την Αρχή.\nΤο διαχειριστικό έτος συμπίπτει με το οικονομικό έτος.\nΟι ορκωτοί ελεγκτές−λογιστές που ασκούν τον τακτικό διαχειριστικό έλεγχο υποβάλλουν μέχρι την 30η Απριλίου κάθε έτους, έκθεση για τη διαχείριση και τον απολογισμό του διαχειριστικού έτους που έληξε. Οι εκθέσεις υποβάλλονται στον Υπουργό Ανάπτυξης, Ανταγωνιστικότητας Μεταφορών Υποδομών και Δικτύων στον Υπουργό Οικονομικών και στο Ελεγκτικό Συνέδριο. Οι Υπουργοί Ανάπτυξης, Ανταγωνιστικότητας Μεταφορών Υποδομών και Δικτύων και Οικονομικών μπορούν να ζητήσουν οποτεδήποτε έκτακτους ελέγχους της οικονομικής διαχείρισης της Αρχής.\nΆρθρο 18ΠρομήθειεςΠΑΡΑΓΡΑΦΟΣ 1\nΟι κάθε μορφής προμήθειες αγαθών, οι αναθέσεις εκτέλεσης έργων και παροχής υπηρεσιών της Αρχής, διενεργούνται σύμφωνα με τις εκάστοτε ισχύουσες διατάξεις περί προμηθειών δημοσίου και συμπληρωματικά σύμφωνα με τον παρόντα κανονισμό.\nΚάθε προμήθεια διενεργείται με απόφαση της Αρχής ή του εξουσιοδοτημένου από αυτή οργάνου, μετά από αιτιολογημένη πρόταση των αρμόδιων υπηρεσιακών μονάδων.\nΟι προμήθειες αγαθών, οι αναθέσεις εκτέλεσης έργων και παροχής υπηρεσιών πραγματοποιούνται, από την Αρχή σύμφωνα με τη κείμενη νομοθεσία\nΗ αξιολόγηση των αποτελεσμάτων των διαγωνισμών και η διαδικασία διαπραγμάτευσης γίνεται από επιτροπές, η σύνθεση και η θητεία των οποίων καθορίζονται με απόφαση της Αρχής.\nΗ παραλαβή και η πιστοποίηση καλής εκτέλεσης βεβαιώνεται από σχετική τριμελή επιτροπή παραλαβής, η σύνθεση και η θητεία της οποίας καθορίζονται με απόφαση της Αρχής\nΟι παραπάνω επιτροπές, συγκροτούνται από υπαλλήλους που υπηρετούν με οποιασδήποτε σχέση εργασίας στην Αρχή και λειτουργούν σύμφωνα με τις ισχύουσες κάθε φορά γενικές διατάξεις περί συλλογικών οργάνων.\nΣτις εν λόγω επιτροπές είναι δυνατή η συμμετοχή ειδικών εμπειρογνωμόνων, εφόσον απαιτούνται εξειδικευμένες γνώσεις.\nΆρθρο 19Μισθώσεις − Εκμισθώσεις − Αγορές Εκποιήσεις ΑκινήτωνΠΑΡΑΓΡΑΦΟΣ 1\nΓια τη μίσθωση − εκμίσθωση ακινήτων από την Ε.Α.Α.ΔΗ.ΣΥ εφαρμόζονται οι διατάξεις του π.δ. 715/1979 (ΦΕΚ Α΄ 212) όπως ισχύει.\nΕπιτρέπεται η μέχρι τριών (3) ετών μίσθωση με απευθείας συμφωνία μίσθωσης χωρίς διαγωνισμό ύστερα από ειδικά αιτιολογημένη απόφαση της Αρχής σε επείγουσες ή εξαιρετικές περιπτώσεις ή αν έγινε δύο φορές διαγωνισμός και απέβη χωρίς αποτέλεσμα ή κρίθηκε ασύμφορος, τηρουμένων των διατάξεων του άρθρου 27 του π.δ. 715/1979, όπως ισχύει.\nΕπίσης εφαρμόζονται οι διατάξεις των άρθρων 5064 του π.δ. 715/1979 όπως ισχύει και προκειμένου για αγορά, εκποίηση, αντιπαροχή και ανταλλαγή ακινήτων από την Αρχή.\nΗ ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. Στον Υπουργό Οικονομικών αναθέτουμε τη δημοσίευση και εκτέλεση του παρόντος διατάγματος.


Λευκωσία - ΜΗΧΑΝΗ ΤΟΥ ΧΡΟΝΟΥ\nΕιδήσεις, Θέματα και Αφιερώματα για την κατηγορία Λευκωσία από τη Μηχανή του Χρόνου\nΗ περήφανη Μαρία από την Κύπρο που τίναξε στον αέρα το πλοίο που τη μετέφερε στα σκλαβοπάζαρα των Οθωμανών. Η αιματηρή κατάληψη της Αμμόχωστου το 1571 και οι φρικαλεότητες των Τούρκων που διαπόμπευσαν τους υπερασπιστές της πόλης\nΟι ίδιοι κόμπαζαν πως οι λεηλασίες ξεπερνούσαν εκείνες της Πόλης.\nΗ άγνωστη διαδρομή του Μακάριου. Μεγάλωσε χωρίς μάνα, ήταν τσοπάνης, έτρωγε ξύλο στο μοναστήρι επειδή δεν άφηνε γένια. Εξελέγη Μητροπολίτης, αν και απουσίαζε στην Αμερική και στην κατοχή λειτουργούσε στην Αθήνα\nΠλέον δεν θα ήταν μόνο ο αρχηγός της Κυπριακής Εκκλησίας, αλλά και ο εθνικός ηγέτης των Ελλήνων του νησιού.\n“Θα τον φάμε τον π….τη τον Μούσκο”. Το πραξικόπημα κατά του Μακάριου που κόστισε 400 νεκρούς. Έλουζαν τους αντιπάλους με οξύ και τους έκαιγαν, εν ψυχρώ εκτελέσεις και βασανιστήρια μεταξύ Ελλήνων, λίγες μέρες πριν από τον Αττίλα\nΚύπριοι καταδρομείς υποστήριξαν ότι ο Μακάριος εγκατέλειψε το Μέγαρο τουλάχιστον 15 λεπτά πριν από την επίθεση των πραξικοπηματιών.\nΗ ρατσιστική βία και η κατάχρηση εξουσίας σε όλο της το μεγαλείο.


Lower-B2 του Δημοφιλoύς και Έγκυρου T.O.E.I.C. Σύντομη και Απλή Εξέταση. Ειδικά Χαμηλά Δίδακτρα και Εξέταστρα για Ανέργους, Χαμηλόμισθους, Φοιτητές & Δημ.Υπαλλήλους. Πογράμματα 3μηνα και 5μηνα. Σίγουρη Επιτυχία!!! - GLOSSOLAND STUDIES - ΕΚΠΑΙΔΕΥΤΙΚΟΣ ΟΡΓΑΝΙΣΜΟΣ\nLower-B2 του Δημοφιλoύς και Έγκυρου T.O.E.I.C. Σύντομη και Απλή Εξέταση. Ειδικά Χαμηλά Δίδακτρα και Εξέταστρα για Ανέργους, Χαμηλόμισθους, Φοιτητές & Δημ.Υπαλλήλους. Πογράμματα 3μηνα και 5μηνα. Σίγουρη Επιτυχία!!!\nΜπορείτε να επιλέξετε την ενημέρωσή σας με δύο τρόπους:\n1ος τρόπος. Για προσωπική ενημέρωση συμπληρώστε την παρακάτω «Φόρμα»\n2ος τρόπος. Για ενημέρωση μέσω της ιστοσελίδας πατήστε ΕΔΩ.


Τι λέει ο Πρόεδρος της Αντικαρκινικής Εταιρείας για την ανακάλυψη για τον καρκίνο - besdes.gr\nΤα κύτταρα του ανοσοποιητικού είναι η ″αστυνομία″ που ελέγχει τι γίνεται στον οργανισμό. Τα κύτταρα του οργανισμού έχουν κι αυτά κάποιες ουσίες στην επιφάνεια τους, αυτά σαν διαβατήρια. Αυτά ελέγχει το ανοσοποιητικό και λέει εάν είναι υγιή ή όχι. Όταν όμως δει ένα ξένο κύτταρο το καταστρέφει. Τα καρκινικά κύτταρα έχουν διαφορές σε σχέση με μοριακό επίπεδο με τα υπόλοιπα και αυτές οι διαφορές έγιναν στόχος ώστε τα αμυντικά κύτταρα του οργανισμού να μπορούν να τους επιτεθούν».\n«Αυτό όμως που αποτέλεσε πρόοδο ήταν πως σε ορισμένα είδη καρκίνου κυρίως του αιμοποιητικού υπήρξαν μέθοδοι που εκπαίδευσαν τα λεμφοκύτταρα που σκοτώνουν τα ″κακά – ξένα″ κύτταρα, τα εκπαίδευσαν στο εργαστήριο και τα έδωσαν ξανά στους ασθενείς και κατάφεραν να έχουν καλές ανταποκρίσεις. Αυτές όμως οι θεραπείες έδειξαν και πολλά προβλήματα» τόνισε.


Τουρκικά μαθήματα σε απευθείας σύνδεση - Μάθετε μαθήματα Τουρκικών δωρεάν με το LinGo Play\nΔωρεάν μαθήματα Τουρκικών διαδικτυακά\nΜαθήματα Τουρκικών με το LinGo Play\nΑνακαλύψτε πώς μπορείτε να μάθετε γρήγορα και εύκολα την Τουρκική γλώσσα ή να απομνημονεύσετε λέξεις και φράσεις με εκατομμύρια άλλους παίκτες σε όλο τον κόσμο.Θα εξοικειωθείτε με τη μοναδική μέθοδο παιχνιδιού για τη μελέτη των Τουρκικών λέξεων και φράσεων στο διαδίκτυο.\nΤο LinGo Play είναι ένας πολύ ενδιαφέρον και αποτελεσματικός τρόπος για να απομνημονεύσετε εύκολα Τουρκικές λέξεις και φράσεις απλά παίζοντας διαδικτυακά παιχνίδια με άλλους ανθρώπους σε όλο τον κόσμο.\nΤο να παίζετε και να σπουδάζετε Τουρκικά διαδικτυακά με φίλους είναι ακόμα πιο διασκεδαστικό. Εγγραφείτε στο LinGo Play με τους φίλους σας και εκατομμύρια άλλους παίκτες σε όλο τον κόσμο κατευθείαν!\nΠώς να μάθετε την Τουρκική γλώσσα;\nΜαθήματα Τουρκικών διαδικτυακά\nΤα μαθήματα Τουρκικών LinGo Play περιλαμβάνουν τα ακόλουθα θέματα: Εκπαίδευση, Επιχειρήσεις, Άνθρωποι, Σπίτι, Φύση, Ζώα, Επιστήμη, Αθλητισμός και Τουρισμός, Τέχνη, Τρόφιμα, Συσκευές, Έπιπλα, Ομορφιά και Υγεία, Μαθηματικά, Φυσική, Χημεία, Αστρονομία, Στρατιωτικά, Ιατρική, καθώς και πολλά άλλα θέματα...\nΘα έχετε την ευκαιρία να ανακαλύψετε εκατοντάδες μαθήματα Τουρκικών και χιλιάδες νέες λέξεις και φράσεις. Θα μπορείτε να μάθετε Τουρκικά διαδικτυακά εύκολα και γρήγορα και θα είστε πάντα σε θέση να διατηρείτε το Τουρκικό λεξιλόγιό σας ενημερωμένο ανεξάρτητα από το αν μόλις αρχίσατε να μαθαίνετε Τουρκικά ή είστε εγγενής ομιλητής.\nΓια να πετύχετε στην εκμάθηση Τουρκικών, πρέπει να χρησιμοποιήσετε την ύλη που μελετήθηκε όσο το δυνατόν πιο αποτελεσματικά. Το LinGo Play έχει μόνο τα πιο απαραίτητα πράγματα που χρειάζεστε για να μάθετε νέες λέξεις όσο το δυνατόν γρηγορότερα και να ενισχύσετε την ύλη που έχετε μελετήσει. Όσο πιο συχνά αναθεωρείτε αυτό που έχετε μάθει, τόσο καλύτερη θα είναι η γνώση σας για την Τουρκική γλώσσα!\nΜάθετε την Τουρκική γλώσσα γρήγορα και εύκολα\nΚαλώς ήρθατε στην Τουρκική ενότητα για τη γρήγορη και αποτελεσματική εκμάθηση Τουρκικών .Αυτά τα μαθήματα είναι ο καλύτερο τρόπο για να μάθετε Τουρκικά. Ανακαλύψτε την πληθώρα συμβουλών και τεχνικών που αρχάριοι και πολύγλωσσοι χρησιμοποιούν για να κατακτήσουν με επιτυχία την Τουρκική γλώσσα. Μπορείτε επίσης να βρείτε τον τρόπο να μαθαίνετε αποτελεσματικά τις Τουρκικές λέξεις και φράσεις.\nΘα θέλατε να μάθετε δωρεάν Τουρκικά δωρεάν, αλλά ο αριθμός των ευκαιριών μάθησης είναι συντριπτικός ; Τότε αυτό είναι το μέρος για εσάς! Η εκμάθηση Τουρκικών διαδικτυακά δεν ήταν ποτέ ευκολότερη. Τα μαθήματα για τους εντελώς αρχαρίους και τους προχωρημένους μαθητές συμπληρώνονται από πολλές διαδραστικές ασκήσεις Τουρκικής γλώσσας, εισαγωγή σε νέα ορθογραφία Τουρκικής γλώσσας και σε διαδικτιακά τεστ Τουρκικής γλώσσας για να βελτιώσετε και να αξιολογήσετε τη γλωσσική επάρκεια σας στα Τουρκικά.\nΜάθετε Τουρκικά διαδικτυακά και βελτιώστε γρήγορα το λεξιλόγιό σας στα Τουρκικά. Ξεκινήστε με τη λήψη των μαθημάτων μας για αρχάριους για να σας βοηθήσουμε να βρείτε το επίπεδό σας. Στη συνέχεια, βρείτε μαθήματα για να βελτιώσετε τις ικανότητές σας στα Τουρκικά. Εξασκηθείτε περαιτέρω για να ενισχύσετε γενικώς τα Τουρκικά σας με τεστ και ασκήσεις. Ανά πάσα στιγμή, χρησιμοποιήστε ενότητες με λεξιλόγιο για να βοηθήσετε και να διατηρήσετε τη μάθησή σας.\nΈχουμε ερευνήσει τις καλύτερες ευκαιρίες διαδικτυακής εκμάθησης για να μάθετε αποτελεσματικά και επιτυχώς Τουρκικά. Υπάρχει κάτι για όλους εδώ - η εφαρμογή μας καλύπτει πολλά θέματα στους διαδραστικούς εκπαιδευτές λεξιλογίου. Στο τμήμα κύκλων μαθημάτων μπορείτε να βρείτε μια επισκόπηση όλων των μαθημάτων που έχετε στη διάθεσή σας.\nΜε την επιλογή των χρήσιμων και δωρεάν εργαλείων μάθησης μπορείτε να ενισχύσετε και να αναπτύξετε το Τουρκικό σας λεξιλόγιο! Το καλύτερο απ' όλα: τα εργαλεία μάθησης προσφέρουν ασκήσεις για διαφορετικά θεματικά πεδία - από την καθημερινή γλώσσα έως τις ειδικές ομάδες ορολογίας στην ιατρική, τη μηχανική, τις επιχειρήσεις, την αστρονομία και πολλούς άλλους τομείς.\nΔοκιμάστε τα LinGo Play Τουρκικά μαθήματα και κύκλους μαθημάτων:\nΚύκλος μαθημάτων Τουρκικών για αρχαρίουςπερισσότερες από 1000 λέξεις και φράσεις, πάνω από 100 μαθήματα Τουρκικών για αρχάριους, ασκήσεις και τεστ ·\nΚύκλοι μαθημάτων Τουρκικών μεσαίου επιπέδουπάνω από 2000 λέξεις και φράσεις, πάνω από 300 Τουρκικά μαθήματα για τους μαθητές στο μεσαίο επίπεδο, ασκήσεις και τεστ ·\nΚύκλοι μαθημάτων Τουρκικών προχωρημένου επιπέδουπάνω από 5000 λέξεις και φράσεις, πάνω από 600 Τουρκικά μαθήματα για μαθητές σε προχωρημένο επίπεδο, ασκήσεις και τεστ\nΜάθετε Τουρκικά διαδικτυακά γρήγορα και επιτυχημένα\nΤουρκικά μαθήματα διαδικτυακά - Μάθετε Τουρκικά δωρεάν με το Lingo Play\nΑυτό το διαβάζετε επειδή θέλετε να μάθετε Τουρκικά και θέλετε να γνωρίσετε πώς να μάθετε την Τουρκική γλώσσα γρήγορα και αποτελεσματικά. Οι περισσότεροι μαθητές βαριούνται και απογοητεύονται. Συνεχίστε να μαθαίνετε Τουρκικά με το LinGo Play και δείτε πώς μπορείτε να μάθετε Τουρκικά διασκεδαστικά. Ξεκινήστε με τις καλύτερες ασκήσεις για εκμάθηση Τουρκικών και θα γίνετε ένας άπταιστος ομιλητής Τουρκικών Τα μαθήματα του LinGo Play είναι δομημένα έτσι ώστε να σας προσφέρουν εξάσκηση σε όλους τους τομείς ταυτόχρονα. Μάθετε Τουρκικά με έναν τρόπο που δεν έχετε μάθει ποτέ πριν με διασκεδαστικά και λογικά μαθήματα και τεστ.\nΈχουμε μια μοναδική μέθοδο που διδάσκει την ανάγνωση, ακρόαση και γραφή ταυτόχρονα. Ξεκινώντας μαθήματα με τα πολύ βασικά, τα Δωρεάν Μαθήματα Τουρκικών είναι ανοιχτά σε όσους δεν έχουν προηγούμενη γνώση της Τουρκικής γλώσσας. Η μελέτη μιας γλώσσας όπως η Τουρκική απαιτεί μια ειδική προσέγγιση. Κάθε μάθημα περιέχει πολλές λέξεις, φάσεις, ασκήσεις, δοκιμές, προφορά και λαμπερές διδακτικές κάρτες. Επιλέγετε από ποιο περιεχόμενο θέλετε να μάθετε. Μετά το αρχικό περιεχόμενο για αρχάριους, μπορείτε να μετακινηθείτε γρήγορα σε πράγματα που σας ενδιαφέρουν. Στα πρώτα στάδια της Τουρκικής γλώσσας, είστε ενθουσιασμένοι από το ενδιαφέρον να ανακαλύψετε πώς λειτουργεί η γλώσσα.\nΜάθετε Τουρκικά διαδικτυακά εύκολα και με επιτυχία με την Τουρκική εφαρμογή LinGo Play. Θα βρείτε πολλά δωρεάν μαθήματα Τουρκικής γλώσσας με διδακτικές κάρτες, λέξεις και φράσεις. Μόλις μάθετε πώς μπορείτε να μάθετε Τουρκικές γλώσσες από το περιεχόμενο, μπορείτε να συνεχίσετε να το κάνετε καθ 'όλη τη διάρκεια της ζωής σας, όποτε θέλετε. Μπορείτε να επιτύχετε όποιο επίπεδο επιθυμείτε σε μια γλώσσα. Ακριβώς όπως δεν υπάρχει όριο για το διαθέσιμο περιεχόμενο σε μια δεδομένη γλώσσα, δεν υπάρχει όριο για το πόσα μπορείτε να μάθετε, ούτε για το πόσο άπταιστοι μπορείτε να γίνετε, αρκεί να έχετε κίνητρα. Αλλά ο καλύτερος τρόπος για να μάθετε μια άλλη γλώσσα είναι μέσω ενδιαφέροντος περιεχομένου, ακρόασης, ανάγνωσης και δημιουργίας λεξιλογίου.\nΗ επιτυχία της εκμάθησης γλώσσας εξαρτάται κυρίως από τον εκπαιδευόμενο, αλλά πιο συγκεκριμένα από την πρόσβαση και τη δέσμευση στη μάθηση από ενδιαφέρον περιεχόμενο. Περισσότερο από έναν δάσκαλο, ένα σχολείο, ένα καλό βιβλίο ή ακόμα και το να ζει κανείς στη χώρα, η επιτυχία εξαρτάται από την αλληλεπίδραση με ενδιαφέρον περιεχόμενο. Έχετε περισσότερη ελευθερία να επιλέξετε πότε και πώς να σπουδάσετε την Τουρκική γλώσσα. Μόλις καταλάβετε ότι μπορείτε να μάθετε περισσότερες γλώσσες και να απολαύσετε τη διαδικασία, αρχίζετε να θέλετε να ανακαλύψετε νέες γλώσσες.